Dagiti Pangsabado a Leksion Manipud iti Biblia Nataengan a Benneg Panangdengngeg iti Timec Ti Dios Vol. 91, No. 3 Julio - Setiembre, 2015 1
Dagiti Naipalaon 5 Awisecman ti Imatangyo? 10 Practikal a Panagdengngeg 15 Ti Boses ti Dios iti Nakaparsuaan 20 Dagiti Ambasador ti Dios 26 Ti Timec ti Dios iti Iglesia 31 Panangdengngeg iti Sao ti Dios 36 Kasano ti Panangadal iti Biblia 41 Pangbigbig 46 Agannad iti Kinasukir! 52 Panagdengngeg nga Awan Panagduadua 57 Maysa a Pakasaritaan iti Panangdengngeg iti Dios 62 Denggen ni Jesus ti Amana 67 "Agsaoca, Jehova" Dagiti Pangsabado a Leksion, inaldaw a programa ti panagadal, naibasar laeng iti Biblia ken Espiritu ti Padto nga awanan iti nainayon a komento. Dagiti naadaw a sasao ket ababada a mangipaay iti natarus a kapanunotan. Naipaay dagiti braket [ ] kadagiti sumagmamano a kaso tapno maipasigurado ti kinalawag, umiso a kaipapanan ken nalinis ken nalaka a mabasa. Mairekomenda ti ad-adda pay a panangadal kadagiti nairekomenda a pablaak. 2
Pauna a Sarita Kadagiti adu unay a boses iti lubong ita, sadino ti pangsapulantayo iti kinapudno? Kasano ti panangammotayo iti pagayatan ti Dios ket maguardiaan maibusor kadagiti allilaw ni Satanas? Adda kadi kaipapananna no ania ti patientayo? "Iti linteg ken pammanecnec: no saanda nga agsao maitutop iti daytoy a sao, agsipud ta awan ti lawag kadacuada' (Isaias 8:20). Naiturong ti ili ti Dios iti Nasantoan a Surat kas salacnibda maibusor iti inpluensia dagiti palso a manursuro ken iti makallilaw a bileg dagiti espiritu ti sipnget. Ipakat ni Satanas ti amin a wagas tapno malapdan dagiti tattao a manggun-od iti pannakaammo iti Biblia; ta ti nalawag a sagudayenna ipalgacna dagiti allilawna. Iti tunggal panangpabileg ti trabaho ti Dios ad-adda met a puminget nga agtignay ti prinsepe ti diablo; ipakpakatna itan ti kabilegan a peksana para iti kaudian a dangadang maibusor ken Cristo ken kadagiti pasurotNa. Ti kaudian a naindaclan nga allilaw ket mailukatton iti sangoanantayo. Aramidenton ti Anticristo dagiti nakakaskasdaaw a banbanag iti imatangtayo. Naasideg unay ti panangtuladna iti pudno a narigaten a paglasinen ida malacsid iti Nasantoan a Surat. Babaen iti testimonia tunggal sarita ken tunggal milagro masubokda. "Dagiti mangikagumaan a mangtungpal kadagiti amin a bilbilin ti Dios ket masuppiat ken maumsidanto. Makapagtacderda laeng iti Dios. Tapno maandoran ti suot, kasapulan a maawatanda ti pagayatan ti Dios a naipalgac iti saoNa; maidayawda laeng Isuna no maaddaanda iti umiso a pannakaawat iti kababalinNa, gobierno ken panggepNa, ket agtignay maitutop kadacuada. Awan ti makapagtacder iti maudi a naindaclan a susic malacsid kadagiti nangpabileg iti panunotda kadagiti kinapudno ti Biblia. Iti tunggal kararua sumangbay ti mangsukisok a suot: Tungpalec kadi ti Dios imbes a tao? Ti naikeddeng nga aldaw ket asidegen. Naimula kadi dagiti sakatayo iti bato ti di agbaliw a sao ti Dios? Nakasaganatayo kadin nga agtacder a sititibker a mangdepensa kadagiti bilbilin ti Dios ken ti pammati ni Jesus?" - GC, pp. 593, 594. "Ti boses ti Dios ket agsasao kadatayo babaen iti SaoNa ket adu a boses ti mangngegtayo; ngem kinuna ni Cristo kasapulan nga agannadkayo kadacuada nga agkuna, "Adda ditoy ni Cristo, wenno adda idiay ni Cristo.' Ngarud kasano a maammoantayo nga awananda iti kinapudno malacsid no isangbaytayo amin a banag iti Nasantoan a Surat? - FW, p. 55. "Addaan ti Dios iti ili iti rabaw ti daga a mamagtalinaed iti Biblia, ket ti Biblia laeng, kas pagibasaran iti amin a doctrina ken pagibasaran iti amin a reporma." - GC, p. 595. Ti tawidtayo kas Protestante a Cristiano ken Repormador a Sabatista Adventista ket naibangon iti natibker a pammati a ti boses ti Dios ti kangrunaan nga ipangag. Kararagmi a dagitoy a serye dagiti leksion ket agbalin a wagas a mangtulong kadagiti agbasa, tapno mailasinda, maawatan ken masurotanda ti timec ti Dios iti tunggal aspeto ti biagda. Ti Departamento ti Eskuwela Sabatina ti Conferencia Heneral 3
SABADO, HULIO 4, 2015 Umuna a Pangsabado a Daton para iti Pannakatarimaan ti Simbaan ti Hungaria Ti Hungaria ket pagilian napalikmutan iti Nagtengnga a Europa nga addaan iti 10 milyon nga agnaed a kaadduanna ket Catolico ti relihionda. Simmangbay ti mensahe ti Reporma iti bassit a pagilianmi. Sipud di 1990 nasagrapmi ti narelihionan a wayawaya. Nupay kasta ti nabiit a pagannurotan ti gobiernomi binaliwanna ti kasasaadmi kas maysa a mabigbig nga iglesia nagbalin laengen nga asosasyon. Nangipaay kadacami daytoy iti sabali a dadagsen kadacami. Sacbay ti 1990 dagiti mamati agworshipda iti pribado a pagtaengan. Ngem kalpasan a naikkat dagiti ipawil ti politica iti panawen ti kumunista inkeddengmi ti gumatang wenno mangibangon iti balay a pagdaydayawan iti Dios. Idi 1992 inrugimin ti nangibangon iti baro a simbaan idiay Mogyorod a 20km ti adayona iti Budapest, a kangrunaan a ciudad. Dagiti mamati iti Hunguria ket namatalecda a mangipaay ken agtrabaho. Babaen iti parabor ti Dios idi 1995 nabalinanmi ti nangangay iti International Youth Convention iti daytoy a facilidad. Ti maikadua naangay idi 1997 ket ti maikatlo idi 2001. Ita addaankami iti umad-adu a bilang ti bisita kadagiti programami. Maaramat pay daytoy a facilidad para iti linawas a panagisuro mi ti panagluto iti vegetarian a taraon. Regular daytoy iti 10 a tawtawen ket napanecnekan a nalatac iti publiko. Nupay kasta, daytoy a patacder (building) a nakairamanan iti kapilia, kalpasan ti 17 a tawen a pannakausarna, kasapulanen a matarimaan tapno agbalin nga ad-adda a maikanatad a lugar para iti naraem a panagdayaw. Addaankami pay iti facilidad a pangpasangbayan kadagiti nataengan nga agkasapulan a kakabsat a lallaki ken babbai. Addaan pay daytoy iti lugar a pagdaydayawan, ngem daytoy ket daan unayen ket kasapulan a matarimaan. Nupay pudno a managipaay dagiti kakabsat ditoy, agkurang pay laeng tapno maaramid daytoy a proyekto. Gapuna nga agkiddawkami kadakayo kakabsat ken gagayyem iti intero a lubong inton maurnong ti daton iti umuna a Sabado ti Hulio, 2015. Kararagmi a bendisyonannakayo amin ti Dios iti panangtedyo para iti daytoy a proyecto tapno maituloy ti pannakausar dagitoy a facilidades para iti Gloria ken pakaidayawan ti Dios. Pagyamananmi ti nabuslon a datonyon. Dagiti Kakabsatyo manipud Hungaria 4
Leksion 1 Sabado, Hulio 4, 2015 Awisec Man ti Imatangyo? "Ania ti gapuna, nga idi ur-urayec a mangpataud coma cadagiti uvas, isu namataud cadagiti uvas nga atap?" (Isaias 5:4). "Ti puso ti Dios ipategNa dagiti naindagaan nga annacNa iti ayat a napigpigsa ngem patay. Iti panangipaayNa iti AnacNa, imbocbocNa kadatayo ti amin a langit iti maysa a sagut. Ti biag ti Mannubbot ken ipapatay ken panangibabaet, ti panagdawdawat ti Espiritu, ti Ama nga agtrabtrabaho sadi langit ken kadagiti amin, ti di agressat nga interes dagiti nainlangitan a parsua - amin naaramatda para iti pannakasubbot ti tao." - SC, p. 21. ti panagserbi dagiti angeles, Maisingasing a Basbasaen: The Signs of the Times, Abril 15, 1889. Domingo Hunio 28 1. PANNAKISASAO ITI DIOS a. Kayat kadi ti Dios ti makisao kadagiti tattao? Aramid 17:27; Isaias 65:1. "Ania ti panunoten dagiti angeles ti langit kadagiti napanglaw nakakaasi a nataoan a parsua, a naipasango iti sulisog, no ti puso ti Dios agayat nga awan patinggana kadacuada, sisasagana a mangipaay kadacuada iti ad-adu ngem iti kiddawen wenno panunotenda, ngem nagbassit pay unay ti panagkararagda ken bassit ti pammatida? Pagaayat dagiti angeles ti agkurno iti sango ti Dios; pagaayatda ti adda iti asidegNa. Ibilangda ti pannakisao iti Dios kas kangatoan a ragsacda; idinto a dagiti annac ti daga, nga agkasapulan unay iti tulong a ti laeng Dios ti makaipaay, kasla mapneken a magna nga awan ti lawag iti EspirituNa, ti mangkadkadua a presenciaNa." - SC, p. 94. b. Mano kadatayo ti mayat a makisao a personal iti Dios? Hebreo 8:11; Salmo 4:3 (maudi a paset). "Ipapaayan ti Mannubbot ti awan patinggana a pammateg dagiti kararua a ginatangNa iti bukodNa a dara. Isuda ti tontontonen ti ayatNa. Kumitkita Isuna a buyogan ti saan a maipeksa panagayat." - DA, p. 517. 5
Lunes Hunio 29 2. KAYAT TI DIOS TI MAKAISAO KADAGITI NAICONSAGRAR A TATTAO a. Kasano ti pannakisao ti Dios kenni Moises? Exodo 33:11 (umuna a paset). Ania a kita ti tao ni Moises idi nakisao iti Dios kencuana iti rupan-rupa? Numeros 12:3; Hebreo 3:1, 2. "Sumang-atka iti ayanko idiay bantay,' imbilin ti Dios. Kenni Moises, sacbay nga agbalin isuna nga instrumento iti pannakawayawaya ti Israel, naituding ti uppat a pulo a tawtawen a pannakisasao Kencuana idiay bantay nga agmaymaysa. Sacbay nga awitenna ti mensahe ti Dios kenni Faraon, nakisao isuna iti angel iti gumilgil-ayab a bassit a kayo. . . "Datayo met, kasapulan a maaddaan kadagiti tiempo a maipaay iti panagut-utob ken panagkararag tapno maawat ti naespirituan a bang-ar. Saantayo nga ipateg ti pannakabalin ken bileg ti kararag a kas rebbengtayo. Ti kararag ken pammati maaramidna ti banag a saan a maaramid iti uray ania a pannakabalin nga adda ditoy daga." - MH, pp. 508, 509. b. Ania a kita a tao ni Samuel idi damo a nakisao ti Dios kencuana? 1 Samuel 3:1 (umuna a paset). Apay a saan a nabigbig ni Samuel ti Dios idi damo nga inawaganNa isuna? Versiculo 4, 5, 7. "Ni [Samuel] ket naasi, managipaay, natulnog ken managraem. . . . Managtulong ken nadungngo." - PP, p. 573. k. Ania a kita ti tao ni Cornelio idi nakisao ti Dios kencuana iti parparmata? Miembro kadi ti iglesia iti dayta a tiempo? Aramid 10:1, 2. Kasano a simmungbat ni Cornelio iti mensahe ti Dios? Versiculo 7, 8. "Ni Cornelio ket maysa a centurion ti Roma. Maysa a nabacnang a tao ken natan-oc ti nakaiyanacanna, ken ti saadna maysa a mapagtalkan ken nadayaw. Pagano ti nakaiyanacanna, pannakasanay ken adalna, babaen ti pannakaammo iti Dios, ket nagdayaw isuna Kencuana iti napudno a puso, ipakpakitana ti kinasinsero ti pammatina babaen iti kinaasina kadagiti napanglaw. Nalatac isuna iti adayo man wenno asideg gapu iti kinamanagtulongna, ket ti nalinteg a biagna ti namagbalin kencuana a nasayaat ti reputasyonna kadagiti Judio ken Gentil. Ti inpluensiana ket bendisyon kadagiti amin a makadennana." - AA, pp. 132. 133. iti pannakaidennana kadagiti Judio nagon-odanna 6
Martes Hunio 30 3. AGSAO TI DIOS KADAGITI SAAN A NAICONSAGRAR A TATTAO a. Ania a kita ti tao ni Cain idi nakisao ti Dios kencuana? Genesis 4:3-5, 8. "Kalacsidan iti saan a panangibilang ni Cain iti nadiosan a bilin, saan a pinanawan ti Dios isuna iti bagina; ngem immanamong a makirinnason iti tao a nangipakita iti bagina a nasubeg unay. Ket kinuna ti Dios ken Cain, 'Apay-apay nga agpungpungtotca? Ket apay-apay narupanget ta rupam?' Babaen ti angel naisao ti nadiosan a ballaag: No naimbag ti aramidem apay a dinto macaparagsac? Ket no dica agaramid iti naimbag, ti basol cumleb iti ruangan' (Genesis 4:6, 7). Ti panagpili adda ken Cain a mismo. No agtalec iti kaikarian ti naikari a Mannubbot ken agtulnog kadagiti gutoguten ti Dios, masagrapna ti paborNa. Ngem no agtalinaed a di mamati ken agsalungasing, awanan isuna iti rason nga agreklamo agsipud ta ilacsid isuna ti Dios." - PP, p. 74. b. Ania a kita ti babai ni Hagar iti tiempo a nakisao ti Dios kencuana? Genesis 16:1-9. k. Ania a kita ti tao ti saan a nainagan a babai nga insangbay dagiti Escribas ken Fariseo kenni Cristo? Juan 8:3, 4. Ania ti itsurana kalpasan ti pannakisaona Kencuana? Versiculo 10, 11. "Ti babai a nagtacder iti sango ni Jesus, agpigpigerger iti buteng. Dagiti balikasNa, 'Ti basolna kadacayo, umuna a mangibakal coma iti bato kencuana, 'simmangbay daytoy kencuana kas sentensia ni patay. Saanna a maitured ti mangiyangad ti matana iti rupa ti Mannubbot, ngem siuulimec a naguray iti ocomna. Iti siddaawna nakitana dagiti mangidarum kencuana a pimmanawda a di nakauni ken nariribokan; idi kuan nangngegna dagiti balikas ni namnama, 'Uray siac saanka a dusaen, incan ket saancan nga agbasolen' (versiculo 11). Nalunag ti pusona, ket inrukbabna ti bagina iti sakaanan ni Jesus, isangsangitna ti napnoan- yaman nga ayatna, ket agar-arubos ti luana a nangiconfesar kadagiti basbasolna. "Daytoy ti rugi ti baro a biag kencuana, maysa a biag a nadalus ken natalna, naisangrat iti servicio ti Dios. . . . Daytoy sibababawi a babai nagbalin a maysa kadagiti katibkeran a pasurotNa. Addaan iti ayat a mangisacrificio iti bagina ken debosyon kas panangsupapacna iti mamakawan a kaasiNa." - DA, p. 462. 7
Mierkules Hulio 1 4. NO AGKEDKED TI DIOS NGA AGSAO a. Apay a saan nga agsao ni Jesus ken Caifas bayat ti panna-kausigNa? Mateo 26:62, 63; Isaias 53:7. "Ni Caifas ket natangig ken naulpit a tao, nakuspag ken awan aanusanna." - DA, p. 539. "Imbilang ni Caifas ni Jesus a karibalna. Ti kinagagar dagiti tattao a dumngeg iti Mannubbot ken ti kinasaganada nga umawat iti panursuroNa ti nangriing iti nakaro nga imon ti nangato a padi. Ngem ita bayat ti panangkita ni Caifas iti balud, nabasnut iti panagraem gapu iti natan-oc ken respetado a tactakderNa. Simmangbay kencuana ti pannaka- conbiktar a daytoy a Tao ket kapada ti Dios. Iti sumaruno a kanito sibubusor a pinaksiatna iti panunotna. Dagus a nangngeg ti timecna iti makaunget, nakuspag a tonada a nangibilin nga agaramid ni Jesus iti maysa kadagiti nabileg a milagroNa iti sangoda. Ngem dagiti saona natnagda iti lapayag ti Mannubbot a kasla saanNa a nangngeg ida." - Ibid., pp. 704, 705. "Mabasa ti Apo ti puso dagiti amin a tattao ken maawatanNa dagiti motibo ken panggepda." - 4T, p. 534. b. Nakisao kadi ti Dios kenni Ari Saul idi dandanin agpatingga ti biagna? 1 Samuel 28:5, 6. Apay a tinaming ti Dios isuna iti kastoy a wagas? 1 Samuel 15:22, 23. "Pulos a di papanawen ti Dios ti kararua a sumangbay Kencuana a sipupudno ken sipapakumbaba. Apay a pinapanawNa ni Saul a saan a nasungbatan? Ti ari babaen iti bukodna a tignay napukawna ti benefisio ti amin a wagas ti panagsaludsod iti Dios. Inidianna dagiti balakad ni Samuel a propeta; imbellengna ni David, a pinili ti Dios, pinapatayna dagiti papadi ti Dios. Namnamaenna ngarud a sungbatan isuna ti Dios no pinutedna dagiti wagas ti pannakisao nga intuding ti Dios? Nagbasol ket pinapanawna ti Espiritu ti parabor, masungbatan kadi isuna babaen iti tagtagainep ken paltiing manipud iti Apo? Saan a napan ni Saul iti Dios a sipapakumababa ken sibababawi. Saan a pannakapakawan ti basol ken pannakitunos iti Dios ti sinapulna, no di ket pannakaispal manipud iti kabusorna. Babaen iti bukodna a panagsukir ken panaglsa insinana ti bagina manipud iti Dios. Awan coman ti pagsublian ngem babaen iti napudno a panagbabawi ken panangilacsid iti basol; ngem daytoy natangsit nga ari, iti leddaang ken ladingitna inkeddengna ti agsapul iti tulong iti sabali." - PP, p. 676. 8
Hueves Hulio 2 5. KALIKAGUMAN TI DIOS TI IMATANGTAYO a. Kasano a pinadas ti Dios nga alaen ti imatang dagiti nagduduma a tattao iti napalabas? Moises: Exodo 3:2, 3. Elias: 1 Ar-ari 19:9-13. Balaam: Numeros 22:27, 28. b. Babaen iti ania a kondisyon nga agsao ti Dios kadatayo ita? Salmo 46:10. "Amin nga adda iti babaen ti panangsanay ti Dios agkasapulan iti naulimec nga oras ti pannakisao iti bukodda a puso, iti nakaparsuaan, ken iti Dios. Kadacuada a maipalgac ti maysa a biag a saan a maitunos iti lubong, iti kustombre ken kannawidan; ket kasapulanda ti maaddaan iti personal a kapadasan iti pananggun-od iti pannakaammo iti pagayatan ti Dios. Kasapulan a tunggal tao dumngeg Kencuana nga agsasao iti puso. Inton nga amin a timecket mapaulimec, ket iti kinaulimec, aguraytayo timec boses ti Dios. BilinenNatayo, 'Agtalnaca, ket ammoenyo a siac ti Dios' (Salmo 46:10). Daytoy ti nabisa a panagsagana para iti amin a trabaho para iti Dios. Iti baet ti agdardaras a bunggoy, ken ti makapadanag nga ar-armid isuna a napabang-ar ket ti biag, mapalikmutan iti lawa-ang ni lawag ken kappia. Awatenna ti baro a sagut iti pigsa ti bagi ken panunot. Ti biagna iyangesna ti ayamuom ken ipalgacna ti nadiosan a bileg a mangdanon iti puso dagiti tattao." - MH, p. 58. "Isuna a naaramid a naan-anay ken Cristo kasapulan a maungkawan iti kinatanging ken kinaan-anay iti bagi. Iti kasta adda ulimec ti kararua, ket mangngegen ti timec ti Dios." - ST, April 9, 1902. Viernes Hulio 3 PERSONAL A PANGREPASO A SALSALUDSOD 1. Kasano a maammoantayo a kayat ti Dios ti makisao iti tunggal maysa kadatayo? 2. Kasano a maammoantayo a makisao ti Dios kadagiti tattao a naisangrat Kencuana? 3. Kasano a maammoantayo a ti Dios makisao kadacuada a saan a makipagpagna Kencuana? 4. Sinno ti pagkedkedan ti Dios a pakisaoan, ken apay? 5. Kasano ti panangpadas ti Dios nga alaen ti imatangtayo ita? 9
Leksion 2 Sabado, Hulio 11, 2015 Practikal a Panagdengngeg "O dacayo a nanengneng, awatenyo ti kinamanakem; ket, dacayo a maag, agmannakaawat kadi ti pusoyo" (Proverbio 8:5.). "Ti timkec ti pagrebbengan isu ti timec ti Dios - nakaiyanakan, imbaon ti langit a bagnos. Makaay-ayo man wenno saan, aramidentayo ti pagrebbengantayo nga adda iti danatayo." - RH, December 29, 1910. Maisingasing a Basbasaen: Testimonies, vol. 3, pp. 521-544. Domingo Hulio 5 1. TI TIMEC TI DIOS ITI INALDAW-ALDAW A BIAG a. Ania ti kadawyan a wagas nga ipalgac ti Dios ti pagayatanNa kadatayo? Lucas 17:10. Natalgedtayo kadi a saan a mangikan- kano iti daytoy a wagas ti pannakisao ti Dios? "Awan ti mamati iti puso a mapalinteg, ken magun-odan ti pannakapalinteg babaen iti pammati kabayatan nga itultuloy nga aramiden dagiti banbanag nga iparit ti Sao ti Dios, wenno bayat a baybay-an ti ammon a pagrebbengan." - 1 SM, p. 396. "Bayat ti panagbiag a panangbaybay-a iti ammon a pagrebbengan, saan a natalged ni Moises, ta saan a mabalin a salacniban isuna dagiti angeles ti Dios." - PP, p. 256. "Ti pagrebbengan saanna nga awaten ti salisal, sumrek a makicompromiso iti aniaman a kasupadi a bileg. Dagiti kapatgan a gagayyem ken kabagian rumbeng a saan a sumngat iti nagbaetan ti pagrebbengam ken iti Diosmo. Ti timec ti pagrebbengan isu ti timec ti Dios iti kararuatayo." - RH, June 7, 1887. b. Apay a saan a nay-ayo ti Apo iti adipen nga inikkanna iti maysa a talento? Mateo 25:26, 27; Lucas 16:10. "Babaen iti saan a kinamatalec iti uray kabassitan a pagrebbengan, ti tao takawanna ti Nangaramid kencuana iti servicio a maiparbeng Kencuana." - COL, p. 356. 10
Lunes Hulio 6 2. PAGKEDKEDAN A DENGGEN a. Apay a ti agtutubo a bacnang saanna a kayat nga aramiden ti kiniddaw ni Jesus nga aramidenna? Mateo 19:21, 22. Ania dagiti dua a ramit nga inusar ti Dios a mangisuro iti pagrebbengantayo? "Ti lalaki wenno babai a mangpanaw iti lugar nga inted ti Dios kencuana tapno palugodanna ti pagduyosanna, ken aramidenna ti bukodna a panggep makasarak iti pannakauppapay, agsipud ta pinilina ti bukodna a dana imbes a dana ti Dios." - SDG, p. 175. "Adda dagiti tattao a mangawat iti pagrebbenganda a silalawag, no ti pagrebbenganna ket maitunos iti kadawyan a pagduyosanda. Silalawag nga itudo ti panggep ken paspasamak dagiti pagrebbenganda, ngem no ti dana ti pagrebbengan ket saan a mailinya iti pagduyosanda, dagitoy a pammanecnec ket masansan a mailacsid. Ket dagitoy a tattao pagarupenda ti mapan iti Dios a mangammo iti pagrebbenganda. Ngem saan a maang-angaw ti Dios. PalubosanNa dagiti kakasta a tattao a mangsurot iti tarigagay ti bukodda a puso." -The Watchman, Sep. 1, 1908. "Dagiti mangilacsid kadagiti gutoguten ti Dios iti daytoy a biag saandanto a respetoen ti turayNa no addada sadi langit." - 4 T, p. 312. b. Apay a no dadduma pilien ti Dios ti saan a mangisuro iti pagayatanNa kadatayo? Isaias 59:1, 2; Salmo 81:11, 12; Juan 7:17. "Awan ti tulong para iti lalaki wenno babai wenno ubing a saan a dumngeg ken agtungpal iti timec ti pagrebbengan; ta ti timec ti pagrebbengan ket timec ti Dios. Dagiti mata, lapayag ken puso agbalinda a saan a makaaw-awat no dagiti lallaki ken babbai ket agkedked a mangipangag iti nadiosan a balakad ket pilienda ti dana a makaay-ayo unay kadagiti bagbagida." - SDG, p. 175. k. Ania ti masansan a rason iti saan a panangdengngeg iti Dios? Deuteronomio 1:43; 1 Samuel 15:23. 11
Martes Hulio 7 3. AWAN TI AHENTE A KASAPULAN a. Kasapulantayo kadi nga urayen ti siasinoman a mangisuro kadatayo iti pagayatan ti Dios? Santiago 1:5, 6. "Saantayo nga isaad iti sabali a mangako iti pagrebbengantayo ket urayen ida a mangibaga kadatayo no ania ti aramiden. Saantayo nga agsanggir iti sangkataoan para iti balakad. Ti Dios isuroNa kadatayo ti pagrebbengantayo a siaayat kas ti panangisuroNa iti siasinoman. No mapantayo Kencuana a sipapammati, isaoNa kadatayo a personal dagiti misterioNa. Masansan a dagiti pusotayo ket mauram iti unegtayo bayat ti yaasideg ti Maysa tapno makisao kadatayo kas ti inaramidNa ken Enoc. Dagiti mangikeddeng a saan nga agobra iti aniaman a linya a saan a makaay-ayo iti Dios, maammoanda, kalpasan nga iparangda ti kasoda iti sangoNa, no ania ti rumbeng nga aramidenda. Ket awatenda saan laeng a sirib no di ket pigsa. Bileg para iti panagtulnog, para iti servicio ti maipaay kadacuada kas inkari ni Cristo." - DA, p. 668. b. Ania ti naikari kadatayo no agkiddawtayo iti Dios para iti panna- kaibagnos? Proverbio 3:5-7. "No tumanor ti pannakakumikom, ket rikrikot ti mangsango kadakayo, saan nga agpatulong iti sangkataoan. Italec ti amin iti Dios. Ti kannawidan a mangibaga kadagiti parikottayo iti sabali pagbalinennatayo laeng a nakapoy ket awan ti pigsa nga isangbayna kadacuada. Maisaad kadacuada ti dadagsen ti naespirituan a sakittayo a saanda a mapabang-ar. Sapulentayo ti pigsa ti agbidbiddut, adda patinggana a tao, idinto a mabalintayo ti maaddaan iti pigsa ti saan nga agbidbiddut ken awan patinggana a Dios. . . . "Kasapulan nga adayo a basbassit ti talectayo iti aniaman a maaramidan ti tao ket adayo nga ad-adu ti talec iti aniaman a maaramidan ti Dios para iti mamati a kararua. KalikagumanNaca a danonem Isuna babaen iti pammati. KalikagumanNa nga inanamaem dagiti agkakaindaclan a banbanag manipud Kencuana. KaligumanNa a maaddaanca iti pannakaawat kadagiti banbanag ditoy lubong kasta met iti nainlangitan a banbanag. Mapatademna ti isip. IpaayNa ti sirib nga agaramid iti naimbag ken siglat." - COL, p. 146. "Saan aya a kinuna ti Dios ipaayNati EspirituNa kadacuada nga agdawat Kencuana? Ken saan aya a daytoy nga espiritu ket napaypayso, pudno a bagnos? Sumagmano a tattao ti kasla mabuteng nga agtalec iti Dios iti balikasNa a kasla panagipapan laeng. Ikararagda nga isuro ti Dios ida ngem mabutengda met a mangbigbig iti kari ti sao ti Dios ken mamati a sinuroanNa tayo Isuna. Agingga a mapantayo iti nainlangitan nga Ama a sipapakumbaba ken addaan iti espiritu a masuroan, naannugot ken nagagar nga agadal, apay nga agduaduatayo a tungpalen ti Dios ti bukodNa a kari?" - 3BC, pp. 1155, 1156. 12
Mierkules Hulio 8 4. TI AYO TI DIOS KADATAYO a. Ania ti imbaga ni Cristo a mangipalgac iti kinaannugot ti Dios a mangisuro kadatayo dagiti daldalanNa? Mateo 7:7-11. "Kalikaguman ti Dios a kiddawen dagiti annacNa dagiti banbanag a mamagbael Kencuana a mangipalgac iti paraborNa iti lubong babaen kadacuada. KalikagumanNa ida a sapulenda ti balakadNa, a bigbigenda ti bilegNa. Addaan ni Cristo iti naayat a panangtonton kadagiti amin a nangipaayanNa iti biagNa; tungpalenda ti pagayatanNa no kayatda ti makibingay insaganaNa para kadagiti amin a mangiyanninaw iti kababalinNa ditoy. Nasayaat para kadatayo ti mangrikna iti kinakapoytayo, iti kasta sapulentayo ti pigsa ken sirib a pagaayat nga ipaay ti Ama kadagiti annacNa para iti inaldaw a riri maibusor kadagiti bileg ti sairo." - 9 T, p. 284. iti ragsak nga b. Kasano ti anus ti Dios iti pangikagumaanNa a makisao kadatayo? Roma 14:5 (maikadua a paset); 2 Pedro 3:9. k. Kasano ti anustayo coma iti sabali iti pannakawatda kadagiti daldalan ti Dios? Mateo 7:12; Efeso 4:2; Lucas 6:37. "Kas nawaya nga ahente ti Dios, amin rumbeng nga agkiddaw iti sirib Kencuana. No ti agad-adal agsanggir a naan-anay iti kapanunotan ti sabali ket saanen nga umadayo no di ti mangawat kadagiti planona, kumita laeng babaen kadagiti mata ti tao ket ngarud allangogan laeng ti sabali. Ibilang ti Dios dagiti tattao kas responsable a parsua. Agtrabaho Isuna babaen iti EspirituNa iti panunot nga inkabilNa iti tao, no la ketdi ta ipaayanna ti tao Isuna iti gundaway nga agtrabaho ken bigbigenna dagiti pannakilangenNa. PanggepNa nga usaren ti tunggal maysa ti panunot ken konsiensia para iti bagina. SaanNa a pinanggep a ti maysa a tao agbalin nga anniniwan ti sabali, mangipeksa laeng iti sentimiento ti sabali . . . . "Dagiti tattao ket maysamaysa nga agsungbat iti Dios, ket tunggal maysa agtignay kas ti panagtignay ti Dios kencuana, saan nga agtignay babaen iti panunot ti sabali." - Ibid., vol. 5, pp. 724, 725. "Awan ti tao a mangkontrol iti panunot ti sabali, manghusga para iti sabali wenno mangibaga iti pagrebbenganna. Inted ti Dios ti wayawaya iti tunggal kararua nga agpanunot ken sumurot iti bukodna a pammati. . . Awan ti tao iti addaan karbengan a mangitipon iti bukodna a kinatao iti kinatao iti sabali." - DA, p. 550. 13
Hueves Hulio 9 5. USAREN TI DIOS DAGITI IMPRESYON a. Mainayon ti pagrebbengan, ania ti sabali pay a wagas nga agsao ti Dios kadatayo? Isaias 30:21. Kasano ti panangibagnus ti Dios kenni Maria babaen iti impresyon ti Espiritu Santo? iti pannakaibagnustayo babaen iti timec "Saan nga ammo ni Maria ti kaipapanan ti ar-aramid ti ayatna. Saanna a masungbatan dagiti mangidardarum kencuana. Saanna a mailawlawag no apay a pinilina dayta nga okasyon para iti panang- pulotna ken Jesus. Ti Espiritu Santo ti nagplano para kencuana, ket tinungpalna ti sugsogna. Immanamong ti Inspirasyon a saan a mangted iti rason. Ti saan a makita a presencia, agsao iti panunot ken kararua ken tignayenna ti puso tapno agtignay. Isu ti bukodna a pannakapalinteg." - 5T, p. 512. "Ti konsiencia, timec ti Dios, mangngeg iti baet ti riribok ti nataoan a rikna; no pagkedkedan, agladingit ti Espiritu ti Dios." - Ibid., p. 120. "Agsao ti Dios kadatayo babaen iti panagtrabaho ti providenciaNa ken babaen iti inpluensia ti EspirituNa iti puso." - SC, p. 87. b. Maibusor iti ania a pagibasar a rukodentayo dagiti impresyontayo? Isaias 8:20. "Ti Biblia. . . . ibagana ti pagrebbengan ti tao iti tunggal pasamak iti biag." - 4 T, p. 312. "No agduaduakayo iti aniaman a banag kasapulan a konsultaen ti Nasantoan a Surat." - Ibid., vol. 5, p 512. Viernes Hulio 10 PERSONAL A PANGREPASO A SALSALUDSOD 1. No liwayantayo ti ammon a pagrebbengan, ania ti naespirituan a kasasaadtayo? 2. Kasano a mabigbigtayo ti pagrebbengantayo? 3. Ania ti aramidentayo tapno masursurotayo ti pagrebbengantayo? 4. Ania ti pagnaigan ti pagrebbengan ken ti bukod a kinatao? 5. Kasano nga usaren ti Dios ti impresyon? Kasano a maabusotayo ida? 14
Leksion 3 Sabado, Hulio 18, 2015 Timec ti Dios iti Nakaparsuaan "Ti Dios aggurrood a nacascasdaaw iti timecna; dadackel a banag ti aramidenna, a ditayo maawatan" (Job 37:5). "Kitaen ti nakaparsuaan. . . . Ti init ken ti tudo a mangpabang-ar ken mangpapresko iti daga, dagiti turturod ken baybay ken tantanap, amin isaoda kadatayo ti ayat ti Namarsua." - Steps to Christ, p. 9. ti nakakaskasdaaw ken napipintas a banbanag Maisingasing a Basbasaen: Education, pp. 113-120. The Ministry of Healing, pp. 50-58. Domingo Hulio 12 1. MAYSA A NASACNAP A TIMEC a. Sadino iti lubong a ti timec ti Dios iti nakaparsuaan ket saan a mangngeg? Salmo 19:1-3. "Agsao ti nakaparsuaan kadagiti panunottayo, ipakpakdaarda nga adda sibibiag a Dios, ti Namarsua, ti Kangatoan nga Agturay iti amin. . . Ti pintas a nangkawwes ti Dios. iti daga ket Maimatangantayo daytoy iti awan patinggana a turod, kadagiti natatayag a kaykayo, iti panagukrad dagiti busel ken agkakapintas a sabsabong. Amin saoenda kadatayo ti maipapan iti Dios." - PP, p. 48. tanda ti ayat b. Ania a mensahe ti ipaay ti nakaparsuaan kadagiti tattao iti intero ti lubong? Roma 1:20 "Dagiti addaan iti pudno a pannakaammo iti pagayatan ti Dios, saanda a maayatan unay kadagiti linlinteg ti banag wenno ti panaggaraw ti nakaparsuaan kas iti di pannakapansin, wenno panagkedked a bigbigen ti agtultuloy a panagtrabaho ti Dios iti nakaparsuaan. Ti nakaparsuaan ket saan a Dios, pulos a saan nga isu ti Dios. Ti timec ti nakaparsuaan ti agsacsi iti Dios, ngem ti nakaparsuaan saan a Dios. Bayat ti panagtrabaho ti pinarsuaNa, silalawag nga awitda ti pammanecnec iti bileg ti Dios." - 1 SM, p. 293. 15
Lunes Hulio 13 2. TI LEKSION MANIPUD KADAGITI BILLIT a. Ania ti isuro ti Dios kadatayo babaen iti ayo ti agila? Isaias 40:31. "Ti agila iti nangato a bantay ket tinnagen no dadduma ti bagyo kadagiti nakipet a desdes dagiti banbantay. Dagiti ulep ti bagyo baludenda daytoy maingel a billit ti kabakiran, ti sipngetda ti mangisina kencuana manipud iti nainit a toktok nga isu ti nangaramidanna iti umokna. Ti peksana nga aglibas kasla awan banagna. Agalla-alla ti tayabna nga idungparna iti angin dagiti napigsa a payakna ket riingenna ti bantay iti agallangogan a riawna. Kalpasan ti sumagmamano a kanito, buyogan iti nota ni balligi, aggayang nga agpangato, ket sarotenna dagiti ulep, ket iti maminsan pay addan iti nalawag nga init, iti ngatoen ti sipnget ken bagyo. Ngarud mabalin a mapalikmutantayo kadagiti rikrikot, uppapay ken sipnget. Kinaulbod, calamidad, inhusticia ti mangbalod kadatayo. Adda dagiti ulep a saantayo a mapaksiat. Mapaaytayo iti pannakigubattayo kadagiti paspasamac. Adda maysa, ket maysa laeng ti dalan a paglibasan. Dagiti angep dumketda iti daga; iti labes dagiti ulep agranranyag ti lawag ti Dios. Iti init ti presenciaNa a bumangontayo kadagiti payak ni pammati." - Education, pp. 118, 119. b. Ania ti sabali pay a leksion ti maadaltayo babaen iti panangbuya kadagiti billit? Mateo 6:25, 26. "Ti kadawyan a lubong awanan iti bileg iti bagina, no di ket dayta ipaay ti Dios." -1SM, p. 293. "Dagiti billit ti mangisuro iti nasam-it a leksion ti panagtalec. Ipaayan ida ti nainlangitan nga Ama ngem kasapulan nga urnongenda ti taraon, kasapulan nga aramidenda ti umokda ken taraknenda dagiti piyekda. Tunggal kanito a maipasangoda kadagiti kabusorda a mangikagumaan a mangdadael kadacuada. Ngem anian a ragsakda a mangaramid iti trabahoda! Kasano kaan-anay ti ragsac ti babassit a kankantada." - Education, pp. 117, 118. "Saantayo nga agladingit ken agleddaang gapu ta iti daytoy a biag saantayo a nawaya manipud iti uppapay ken panagsagaba. No iti providencia ti Dios naayabantayo a mangandor kadagiti suot, awatentayo ti cruz ken inumen ti napait a copa, laglagipen a ti ima ti Ama ti mangtengngel iti bibigtayo. Agtalektayo Kencuana iti kasipngetan kasta met iti aldaw." -5 T, p. 316. 16
Martes Hulio 14 3. PAMMATI NGA AGTRABAHO a. Ania dagiti sabali a leksion ti kayat ti Dios nga isuro kadatayo manipud iti nakaparsuaan? Mateo 6:27-30. Isangrattayo kadi ti ad-adu nga interes, tiempo ken peksa iti panagserbi iti Dios wenno mangsapul iti inaldaw a kasapulan ditoy lubong? Versiculo 30-33. "Isuna a nangted kenca iti biag ammoNa ti panagkasapulam iti taraon tapno mapagtalinaed daytoy. Isuna a nangparsua iti bagi ket ammona ti panagkasapulam iti kawwes. Saan kadi nga Isuna a nangisagot iti naim- indaclan a sagot ipaayNa met no ania ti kasapulan tapno makompleto daytoy?" - MB, p. 95. "Ti linteg ti Dios ket linteg ni ayat. Pinalawlawannaka iti pintas tapno isuronakayo a saanka a naisaad iti rabaw ti daga a mangamiris iti bukodmo a bagi, agkali ken agibangon, agbannog ken agpusipos, no di ket aramiden ti biag a naraniag ken naragsac ken napintas iti ayat ni Cristo - kas kadagiti sabsabong, tapno maparagsac ti sabali a biag babaen iti panangiserbi iti ayat." - Ibid., p. 97. b. Ania ti masursurotayo manipud iti sumagmamano a sabali a parsua ti Dios? Proverbio 6:6-11; 30:25-28 (idasig iti 2 Tesalonica 3:10). "Dagiti kuton isuroda dagiti leksion ti naanus a kinagaget, kinapinget a manglasat kadagiti tubeng, iti providencia para iti masacbayan." - Education, p. 117. "Ti pagnaedan nga imbangon dagiti kuton para iti bagbagida ipakitana ti siglat ken pinget. Maysa laeng a bukel ti mabalinda nga iggeman iti maysa a tiempo, ngem babaen iti anep ken pinget maileppasda ti nakakaskasdaaw. Imparang ni Solomon iti lubong ti kinagaget dagiti kuton kas umsi kadagiti tattao a mangsayang iti orasda iti naimbasolan a kinasadot, kadagiti ar-aramid a mangdadael iti kararua ken bagi. Dagiti kuton agsaganada para iti masacbayan a panawen. Daytoy ti leksion nga ilacsid ti kaadduan a nasagotan iti nainsiriban a bileg. Mapaayda a naan-anay nga agsagana para iti masacbayan nga immortal a biag nga insagana ti providencia ti Dios para iti natnag a puli." -3 BC, pp. 1157, 1158. "SaanNatayo a pinalubosan ni Jesus manipud iti kinasisita ti peksa, ngem insuroNa nga aramidentayo Isuna nga umuna ken maudi ken kaimbagan iti amin a banag. Saantayo a sumrek iti negosio, sumurot iti panggep, sapulen ti ragsak a manglapped iti pannakaitrabaho ti kinalintegNa iti kababalin ken biagtayo. Aniaman nga aramidentayo maaramid coma a sipupuso, a para iti Apo." - MB, p. 99. 17
Mierkules Hulio 15 4. AGBALIN KAS MAYSA A KAYO a. Apay a ti panangadaltayo iti nakaparsuaan ket napateg unay? Ania ti maadaltayo maipapan iti Dios? Salmo 111:4, 6-8; Isaias 40:26. "Mano nga oras ti bosbosen ti nasirib a tao iti karera ti kabalio, panaglulumba kadagiti kuriat, ken panagay-ayam iti bola! Ngem ti kadi panangpalugod kadagitoy nga ay-ayam ipaayanna dagiti tattao iti tarigagay a mangammo iti kinapudno ken kinalinteg? Mapagtalinaedda kadi ti Dios iti panpanunotda? Iturongda kadi ida a mangsaludsod, kasano daytoy iti kararua?. . . "Awagan ti Dios dagiti parsuaNa nga ibaw-ingda ti imatangda manipud riro ken kumikom nga adda iti aglawlawda ket dayawen dagiti ar-aramidNa. Bayat ti panangadaltayo kadagiti aramidNa, dagiti angeles manipud langit umabayda kadatayo a manglawag iti panunottayo ken guardiaanda ida kadagiti allilaw ni Satanas. Bayat ti ikikitayo kadagiti nakakaskasdaaw a banbanag nga inaramid ti ima ti Dios, marikna coma ta napangas, ubbaw a pusoyo ti kinababana ken pagkuranganna." - CPTS, pp. 456, 457. b. Iti ania a maikompara ti Cristiano? Salmo 1:1-3; 92:12, 13. "Ti kayo a palmera irepresentarna unay ti biag ti maysa a Cristiano. Agtacder a nalinteg iti baet ti umap-apuy a darat ti disierto, ken saan a matay; ta alaenna ti taraonna manipud iti ubbog ti biag iti uneg." - 3 BC, p. 1151. k. Ania dagiti sumagmamano a praktical a leksion ti maadaltayo iti nakaparsuaan? "Adu dagiti iti nakaparsuaan. Panasanggir iti bukod a bagi, manipud iti kayo a dumackel a solsolona iti tanap wenno iti sakaanan ti bantay, ipalokna ti ramotna a siuuneg iti daga ket ti pigsana karitenna ti bagyo. Ti bileg ti nasapa nga inpluensia, manipud iti nabuko, awan tabasna a puonna, agkillo a kasla katubtubo a kayo, nga awan ti naindagaan a bileg ti makaisubli iti napukaw a langana. Ti sikreto ti nalimed a biag, manipud iti lirio, nga iti tengnga ti nadugyot a waig, linawlaw dagiti ruot ken rugrugit, itudokna ti ungkayna iti nadalus a darat iti uneg ket alaenna sadiay ti biagna, ipangatona ti nabanglo nga ayamuomna iti lawag ti awan tulawna a kinadalus ." - Education, p. 119. leksion ti mabalin a maadaltayo manipud 18
Hueves Hulio 16 5. KASANAO A MAAWATAN DAGITI MENSAHE TI NAKAPARSUAAN? a. Akin bagnos ti kasapulan tapno maawatantayo ti nakaparsuaan? Juan 16:13: 14:26. "Isuro dagiti ubbing a pansinenda dagiti pammaneknek a sipapanunot ti Dios kadatayo a naiparangarang iti nakaparsuaan iti sadinoman, ti nakakaskasdaaw a pannakibagay dagiti banbanag iti kasapulan ken ragsaktayo. "Isuna laeng a makabigbig iti nakaparsuaan kadagiti ar-aramid ti Dios, nga iti kinabacnang ken pintas ti daga mabasana ti surat ti Ama - isuna laeng ti makaadal kadagiti kaunegan a leksion manipud kadagiti banbanag ti nakaparsuaan ken makaawat iti kangatoan a panagserbida. Naan-anay laeng ti panangapresiarda iti kaipapanan ti turod ken tanap, karayan ken baybay, a kumita kadacuada kas mangiyebcas iti panunot ti Dios, a mangipalgac iti Namarsua." - Education, pp. 119, 120. b. Ania a pasamac ti mangisuro kadatayo a silalawag unay kadagiti mensahe ti nakaparsuaan? Juan 1:4. "Babaen laeng iti lawag nga agranyag manipud Calvario a mabasa a nalaing ti panursuro ti nakaparsuaan. Babaen iti estoria ti Betlehem ken ti Cruz a maipakita no kasano kaimbag ti mangparmec iti sairo, ken kasano a ti tunggal bendisyon a sumangbay kadatayo ket sagut ti pannakasubbot. "Kadagiti cascasumba ken sisiit, zizania ken calcalunay, naiparang ti sairo a mangdadael ken mangrugit. Iti agkankanta a billit ken aguk- ukrad a sabong, iti tudo ken init, iti pul-oy ti kalgaw ken ti nalanay a linnaaw, iti sangapulo ribo a banbanag iti nakaparsuaan, manipud iti kayo ti kabakiran agingga iti bioleta nga agyamuom manipud iti ramut, makita ti ayat a mangpapigsa. Ket isao pay la ti nakaparsuaan kadatayo ti kinaimbag ti Dios." - Ibid., p. 101. Viernes Hulio 17 PERSONAL A PANGREPASO A SALSALUDSOD 1. Ania ti padpadasen ti Dios nga ibaga kenca babaen iti nakaparsuaan ita? 2. Kasano nga isuro dagiti billit kadatayo dagiti leksion ti panagtalec iti Dios? 3. Ania ti maadaltayo kadagiti kuton, maysa a kabassitan a parsua? 4. Ania dagiti sumagmamano a kangrunaan a leksion ti ited dagiti kayo kadatayo? 5. Kasano nga ilawlawag ti Dios dagiti mensahe ti nakaparsuaan kadatayo ita? 19
Leksiyon 4 Sabado, Hulio 25, 2015 Dagiti Ambasador iti Dios "Anacco denggem ti panursuro toy amam, ket dica bay-an ti linteg ni inam" (Proverbio 1:8). "Nagannac. . . . saanda a may-ayo ti Dios a nakarkaro ngem iti panangbaybay-a a sanayen a sipupudno dagiti annacda. Inted ti Dios kadacuada dagitoy nga ubbing kas maysa a sagrado a talec, nga adalan ida para Kencuana. Iti kaipapanan nga agtacderda iti saad ti Dios kadagiti annacda." - ST, Sept. 25, 1901. Maisingasing a Basbasaen: The Adventist Home, pp. 187-194. Domingo Hulio 19 1. DAGITI AMBASADOR (MANGIBAGI) PARA ITI DIOS a. Ania ti mensahe ti maikalima a bilin? Exodo 20:12. "Naikkan dagiti nagannac iti karbengan iti rukod ti ayat ken respeto a maiparbeng iti awan sabali a tao. Ti Dios a mismo, a nangisaad kadacuada ti pagrebbengan para kadagiti kararua a naitalec kadacuada, ti nangituding nga iti nasapsapa a tawtawen ti biag, agtacder dagiti nagannac iti saad ti Dios kadagiti annacda. Ket isuna a mangilacsid iti nainkalitegan a turay ti nagannacna, ilaclacsidna ti turay ti Dios" - PP, p. 308. b. Kasano a tulongan dagiti nagannac dagiti ubbing nga annac? Proverbio 22:6. "Itrabaho dagiti nagannac ti pannakaisalacan dagiti ubbing unay a mangawat iti nagdumaan ti nasayaat ken dakes. Saanda a panunoten a ti nasayaat a pagayatan ti mangituray iti puso dagiti annacda. Bantayanda a siaannad dagiti balikas ken tigtignay dagiti babassit nga annacda, di la ketdi ti kabusor ti manginpluensia kadacuada." - ST, Sept. 25, 1901. 20
Lunes Hulio 20 2. MAYSA A KASAYAATAN A PAGREBBENGAN a. Kasano nga imatonan dagiti nagannac ti kapatgan a pagreb- bengan a naited iti sangkataoan? Efeso 6:4. "Iti sumagmamano a rason saan a kayat dagiti nagannac ti mangipaay kadagiti annacda ti narelihionan a sursuro, ket bay-anda ida nga agpidot iti pannakaammo iti Pangsabado a Pagadalan idinto nga isu ti gundaway ken pagrebbenganda nga ibingay. . . Imbilin ti Dios iti iliNa a padackelenda dagiti annacda nga - idalan ida iti alagaden ken pammag- baga ti Apo? Ipaawatna nga isuro ida nga urnosenda ti biag babaen kadagiti allagaden ken panursuro ti sao; tulongan ida a manggun-od iti nalawag a pannakaawat kadagiti sagudayen ti iseserrec iti ciudad ti Dios. Saan amin nga agtarigagay a sumrec iti dayta a ciudad ket makastrec iti ruangan, no di laeng kadagiti nangadal a mangammo iti pagayatan ti Dios ken nangisuko iti biagda Kencuana." - CPTS, p. 109. "Siaayat, sipapasnec, siaanus dagiti nagannac nga agtrabaho para kadagiti annacda, pasayaaten ti tunggal naimbag a kababalin ket ikkaten ti tunggal dakes a kababalin a maisukog iti kababalin." - ST, Sept. 25, 1901. "Awan coma ti trabahoyo a napateg unay a manglapped kadacayo a mangipaay kadagiti annacyo iti amin a tiempo a nasisita tapno maipaawat kadacuada no ania ti kaipapanan ti naan-anay a panagtulnog ken panagtalec iti Dios." - AH, pp. 183, 184. b. Sino ti nangisuro kenni Timoteo iti pagtaenganna, kasano a ti panursuroda apektaranna ti biagna kas maysa nga ubing ken kas maysa nga agtutubo? 2 Timoteo 1:5; 3:15. "Ti ama ni Timoteo ket maysa a Griego ket ni inana maysa a Judio. Manipud kinaubingna ammonan ti Nasantoan a Surat. Ti kinasanto a nakitana iti pagtaenganda ket nalinteg ken nalaka a maagsep. Ti pammati ti ina ken lolana kadagiti sagrado nga orakulo ket kankanayon a pammalagip kencuana a mangaramid iti pagayatan ti Dios. Ti sao ti Dios ket pagannurotan nga isu ti inaramat dagiti dua a nadiosan a babbai a nangibagnos kenni Timoteo. Ti naespirituan a bileg dagiti leksion a naawatna kadacuada ti namagtalinaed kencuana a nadalus ti panagsaona ken saan a natulawan kadagiti dakes nga inpluensia a nanglikmot kencuana. Ngarud dagiti manursuro iti pagtaengana nakitinnulongda iti Dios a nangisagana kencuana nga agawit iti pagrebbengan."- AA, p. 203. 21
Martes Hulio 21 3. TI AKEM TI DISIPLINA a. Ania ti panggep ti disiplina? Salmo 144:12; Proverbio 25:28; 16:32. "Ti panggep ti disiplina isu ti panangsanay iti ubing para iti panangituray iti bagi. Maisuro kencuana ti panagtalek iti bagi ken panangkontrol iti bagi. . . . Tulongan isuna a mangkita nga amin a banbanag ket iturayan ti linteg, a ti panagsukir mangitunda iti riribok ken panagsagaba iti udina. . . . "Ti pudno a panggep ti tubngar ket magun-odan laeng no ti mismo nga agar-aramid iti biddut ket maiturong a kumita iti biddutna ket ti pagayatanna mailista para iti pannakaatorna. No maipatungpal daytoy, itudo kencuana ti pagtaudan ti pammakawan ken bileg." - CG, p. 223. "Ti maysa nga ubing nga umiso ti pannakadisiplinana kadagiti prinsipio ti kinapudno, nga addaan iti ayat ken buteng ti Dios a nailaga iti kababalinna, maaddaan iti bileg para iti imbag iti lubong a saan a mapattapatta." - Ibid., p 163. b. Kasano a disiplinaantayo dagiti annac nga adda iti aywantayo? Provebio 29:15; Colosas 3:21. "Umuna makikalintegan kadagiti annacyo, silalawag nga itudo kadacuada dagiti biddutda, ket imaldit kadacuada a saanda laeng a nagbasol maibusor kadacayo no di ket maibusor iti Dios. Buyogan iti puso a napno iti asi ken ladingit kadagiti agbidbiddut nga annacyo, makipagkararag kadacuada sacbay a korehiren ida. Ngarud makitada a dusaenyo ida gapu ta insaadda kayo iti rikot wenno gapu ta kayatyo nga ipeksa ti pagrebbengan, para iti pagimbaganda, ket ayaten ken respetoendacayo." - Ibid., pp. 252, 253. "Naindaclan nga annad ti rumbeng nga ipakat dagiti nagannac di la ketdi matamingda dagiti annacda iti wagas a mangprobokar iti kinasubeg ken kinasukir ken panagalsa. Dagiti nagannac masansan a makiborda ti kadacsan a rikna ti nataoan a puso gapu iti nakurang a panangtengngel - da iti bagida. Atorenda ida iti espiritu ni unget, ket imbes a pasingkedan ida iti dakes nga ar-aramid ken nakarit nga espirituda, inpluensiaan ida iti nalinteg a dalan." - RH, Nov. 15, 1892. "Nagannac, pulos a di agtignay iti unget. Pulos a di atoren ti anacyo a sidadarasodos; ta no aramidenyo daytoy, sukogenyo ida iti bukodyo a ladawan - darasodos, naunget, saan a nainkalintegan. Mabalinmo ti agbalin a natibker nga awan ti nadawel a pamutbuteng wenno ung-unget." - AUCR, Sept. 6, 1909. ti gurayo kadacuada, ngem manipud iti kapanunotan 22
Mierkules Hulio 22 4. PAGBALLIGIAN DAGITI BIDDUT DAGITI NAGANNAC a. Ania a bilin ti naited kadagiti amin nga annac maipapan iti panag- tulnog kadagiti nagnnacda? Efeso 6:1. Ania ti maadal dagiti nagannac manipud iti balakad a naited kadagiti manursuro? "Ti pagayatan dagiti nagannac, no maitunos iti pagayatan ti Dios, agbalin a linteg." - RH, Dec. 18, 1900. "Naibaon dagiti nainlangitan a mensahero tapno agserbi kadagiti agtawid iti pannakaisalacan; ket makaisao dagitoy kadagiti manursuro no saanda a mapnec unay iti nasayaat ti pannakabaddecna a dana ti tradisyon, no saanda a mabuteng unay a sumina iti anniniwan ti lubong. Agannad dagiti manursuro di la ketdi ta maserraanda dagiti ruangan ket saan a makastrek ti Dios iti puso dagiti agtutubo." - 6 T, p. 161. b. Ania ti aramidentayo bayat ti panangrepasotayo kadagiti banbanag a nasursurotayo manipud iti kinaubingtayo? 1 Tresalonica 5:21. "Kadagiti amin a napili a mangipatungpal iti trabaho para iti Dios ti nataoan nga elemento ket makita. Ngem saanda a tattao a maitultulad iti wagas ti ugali ken kababalin, a mapneken nga agtalinaed iti dayta a kasasaad. Tarigagayanda a sipapasnec ti manggun-od iti sirib manipud iti Dios ken agadal nga agtrabaho para Kencuana. . . [Naadaw iti Santiago 1:5.] Ngem saan a mangipaay iti nadiosan a lawag kadagiti tattao a kontentoda pay laeng nga agtalinaed iti sipnget. Tapno makaawat iti tulong ti Dios, kasapulan a maamiris ti tao ti pagkapuyan ken pagkuranganna; ipakatna iti bukodna a panunot ti naindaclan a panagbaliw a naaramid iti bagina; kasapulan a mairiing kenkuana ti napasnec ken napinget a panagkararag ken peksa. Dagiti biddut nga ugali ken kannawidan kasapulan a maikkat; ket babaen laeng iti natibker a panggep a mangator kadagitoy a biddut ken pannakaitunos kadagiti nalinteg a prinsipio a magun-odan ti balligi. Adu dagiti saan a makagun- od iti saad a mabalin a pagsaadanda, agsipud ta agurayda iti Dios a mangaramid para kadacuada idinto nga intedNa kadacuada ti bileg tapno aramidenda para kadagiti bagbagida. Amin a maitutop para iti kinaserbi kasapulan a masanay babaen iti kaingetan a disiplina ti panunot ken kababalin, ket tulongan ti Dios ida babaen iti pannakaikaysa ti nadiosan a bileg iti nataoan a peksa." - PP, p. 248. k. Mano a kaputotan dagiti nagtaudan a puli ti addaan inpluensia iti ug-ugalitayo? Exodo 20:5. 23
Hueves Hulio 23 5. BALLIGI POSIBLE a. Idi agtutubo pay ni Moises, ania ti pinilina? Kasano a napagballigianna dagiti epekto ti biagna idiay Egipto? Hebreo 11:24-27. "Adu unay ti nasursuro ni Moises a kasapulan a saanna a nasursuro. Dagiti inpluensia a nanglawlaw kencuana idiay Egipto - ti ayat ti nangtaraken kencuana nga inana, ti bukodna a saan kas apo ti ari, dagiti agkaraywara a pakalugodan, ti kinasikap ken mistisismo (pannakisao iti nadiosan) iti palso a relihion, ti kinangayed ti panagdaydayaw kadagiti didiosen, ti agkakangayed nga arkitectura ken eskultura - amin nangibatida iti nauneg a maldit iti masuksukog a panunot ken nangmuli, iti ugali ken kababalinna. Panawen, pannakabalbaliw ti aglawlaw ken pannakisao iti Dios ti makaikkat kadagitoy a maldit. Gutogutenna a mismo ni Moises a makigubal para iti biag tapno mailacsid dagiti biddut ket awaten ti kinapudno, ti Dios isu ti katulonganna no ti susic ket nakana unay para iti nataoan a pigsa." - PP, p. 248. b. Kasano a mapapigsatayo dagiti annactayo a mangparmec iti basol? 2 Pedro 1:4; 1 Corinto 15:57, 58; Proverbio 24:16 (maudi a paset). "Maisuro koma iti ubing ken agtutubo a ti tunggal kamali, tunggal biddut, tunggal parikot, no maparmec, agbalin a pagagdanan para iti naim-imbag ken nangatngato a banbanag. Babaen kadagiti kakasta a kapadasan, nga amin a nangaramid iti biag a maikari a pagbiagan ket nakagun-od iti balligi." - CG, p. 255. Viernes Hulio 24 PERSONAL A PANGREPASO A SALSALUDSOD 1. Kaano a dagiti sao dagiti nagannac kadagiti annacda isu ti timec ti Dios? 2. Kasano a maidalantayo dagiti annac iti allagaden ken pammagbaga ti Apo? 3. Ania ti kasapulan a magun-odan tapno naballigi ti disiplina ken tubngar? 4. Ania ti naindaclan a pannakabalbaliw a kasapulan a lasatentayo tapno mausarnatayo ti Dios? 5. Kasano a mapagballigian dagiti dakes nga ug-ugalitayo a napormatayo iti kinaubing? 24
Sabado, Agusto 1, 2015 Umuna a Pangsabado a Daton para kadagiti Pagadalan Pangmisyonero Iti naayat a panagtulnog iti bilin ti Mannubbot, "mapancayo iti amin a lubong" ket isuro ti amin a nacion, Ti Seventh Day Adventist Reform Movement ket ikagkagumaanna nga isagana dagiti makabael a trabahador a mangipatungpal iti daytoy a pagrebbengan. Dagiti pagadalan pangmisyonero ket maysa kadagiti kangrunaan a wagas para iti daytoy a panagsagana. Dagitoy a pagadalan a naipasdec iti nagduduma a paset ti lubong, ipamaysada ti mangisuro iti "Agdama a Kinapudno" kadagiti agtutubo ken no kasanoda nga irakurak daytoy. "Ti pudno nga edukasyon ket panangsanay nga agmisyonero. Tunggal anac ti Dios a lalaki ken babai ket naayaban nga agbalin a misyonero; naayabantayo iti servicio ti Dios ken iti pada a tao; ti pannakaitutoptayo iti daytoy a servicio isu coma ti panggep ti edukasyontayo." - MH, p. 395. Iti panangipatungpal iti daytoy a trabaho ti edukasyon, doble a gundaway ti nagun-odan. Saan laeng a dagiti sinsero, mawaw a kararua ti magun-gunaan, no di pay ket mangpapigsada met dagiti mensahero ken maisangbayda a nadecdecket iti Dios. Dagiti mensahero ti Dios iyallawatda daytoy a kita ti actibidad ken pabilgenda dagiti mamati a sumrek iti daytoy. "Isuna a mangikagumaan a manggun-od iti pannakaammo tapno makapagtrabaho para iti ignorante ken mapukpukaw ket ak-akmenna ti pasetna iti sangkataoan. Iti naayat a servicio para iti pannakabendisyon ti sabali sabsabtenna ti nangato a panggep ti Nacristianoan nga edukasyon." - CPTS, p. 545. iti pannakaipatungpal ti naindaclan a panggep para "Awagan ti Dios dagiti napigsa, debosyonado, managsacrificio iti bagina nga agtutubo a lallaki ken babbai, nga agpasango ket kalpasan iti ababa a tiempo iti pagadalan, sisasaga a mangipaay iti mensahe iti lubong." - Ibid., p. 549. Gapuna a siaayatkami nga agkiddaw kadagiti amin a mamati iti intero a lubong a luktanda ti pusoda para iti daytoy a kasapulan ket sibubuslon a mangted para iti pannakasukog daytoy makagun-guna a sanga ti trabaho ti Dios iti daytoy a Sabado, inton makolekta ti naisangsangayan a daton para iti daytoy a panggep. Iyun-unamin ti agyaman iti kinamagipaayyo ken sitataleckami a sibabacnang a bendisyonan ti Dios dagiti sagot ken dagiti nagited. Dagiti kakabsatyo iti Departamento ti Edukasyon 25
Leksion 5 Sabado, Agusto 1, 2015 Ti Timec ti Dios iti Iglesia "Ania ngarud ti pakagundawayan dagiti Judio? Wenno ania ti magun-guna iti pannakakugit? Adu dagiti pakaipaayanna: umuna gapu ta naitalec kadacuada dagiti pacdaar ti Dios" (Roma 3:1, 2). "Pinili ti Dios ti Israel. . . kadagiti amin a tattao tapno mapreserbar ti pannakaammo ti lintegNa ken kadagiti tanda ken padto a mangitudo iti Mannubbot. . . Ipalgacda ti Dios kadagiti tattao." - DA, p. 27. Maisingasing a Basbasaen: The Acts of the Apostles, pp.188-200. Domingo Hulio 26 1. AGSAO TI DIOS BABAEN ITI IGLESIANA a. Ania ti umuna a bilin nga inted ni Jesus kenni Saul ti Tarsus kalpasan ti pannakaconvertirna? Aramid 9:6. "Adu dagiti addaan iti kapanunotan nga agsungbatda laeng kenni Cristo para iti lawag ken kapadasanda, naisina kadagiti binigbig ti Dios a pasurotNa ditoy daga. . . Respetoen dagiti wagas nga intudingNa para iti pannakalawag ken pannakaisalacan dagiti tattao; iturongNa dagiti managbasol iti iglesia." - AA, p. 122. b. Kasano kapateg ti dumngeg iti timec ti Dios nga agsasao kadatayo babaen iti iglesiaNa ken ti makitinnulong iti iliNa? Mateo 18:18- 20. "Ti Dios addaan iti organisado a bagi nga isu ti pagtrabahoanNa." - 3 SM, p. 17. "Ti Mannubbot ti lubong saanna a palubosan ti kapadasan ken mawatwat dagiti narelihionan a banbanag a saan a nakikadua iti organisado ken nabigbig nga iglesia. . . . Insaad ti Mannubbot ni Saul a maisilpo iti iglesiaNa ket bay-an ida a mangisuro no ania ti aramidenna... "Amin ket naaramid iti nagan ken babaen iti turay ni Cristo ngem ti iglesia ti wagas ti panagsinnarita." - SLP, pp. 31, 32. 26
Lunes Hulio 27 2. PANANGDENGNGEG ITI DIOS NGA AGSASAO BABAEN ITI IGLESIA a. Kalpasan ti tallo a tawen, kalpasan a personal nga insuro ni Jesus, sadino ti napanan ni Saul (maawagan itan a Pablo? Galacia 1:1, 15-19. "Kalacsidan ti kinapudno a ni Pablo ket personal a sinuroan ti Dios, awanan isuna iti saan a kadawyan a kapanunotan iti indibidual a pagrebbengan. Bayat a kumitkita iti Dios para iti direkta a pannaka- ibagnos, sisasagna isuna a mangbigbig iti turay a naikawwes iti bagi dagiti mamati a nagkaykaysa iti iglesia." - AA, p. 200. "Pulos a di implano ti Dios a ti panunot ken pangusig ti maysa a tao isu ti mangtengtengngel a bileg. SaanNa a panggep a maysa a tao ti agturay ken agplano ken agpartuat nga awan ti naannad ken nainkararagan a panangutob iti sibubukel a bagi." - 3 SM, pp. 16, 17. "Uray ti kalaingan kadagiti tattao, no mabatida iti bagbagida, agbiddut ti pangusigda. . . "No nain-indaclan ti pagrebbengan a naisaad iti nataoan nga ahencia, ken no nalawlawa dagiti gundawayna a mangdiktar ken mangkontrol, napegpeggad met ti panangaramidna no saanna a suroten a siaannad ti dalan ti Apo ken agtrabaho a maitunos iti pangeddeng a nagtitinongan ti sapasap a bagi dagiti mamati iti nakaysa a consejo." - AA, pp. 198, 199. b. Ania ti napasamac iti Daan a Testamento idi a ti pinili ti Dios a mangidaulo ket siiinget a nadillaw? Numeros 12:1, 2, 9, 10. Ania ti maadaltayo iti daytoy? "Dagiti agduyos a mangibilang iti bukodda a pangusig kas kangatoan - nakaro ti peggadda. Inadal a nalaing ni Satanas ti mangisana ti kasta manipud kadagiti tattao a pagdalanan ti lawag, isuda a pinusgan ti Dios a mangibangon ken mangpalawa iti tarahona ditoy dara. Ti mangbaybay-a wenno mangumsi kadagiti dinutokan ti Dios a mangawit kadagiti pagrebbengan a mangidaulo mainaig iti pannakaidur-as ti kinapudno ket panangumsi iti wagas a dinutokan ti Dios para iti pannakasaranay, pannakapabileg ken pannakapapigsa Ta siasinoman a trabahador, iti pakaigapuan ti Dios, a manglabas kadagitoy, ken mangpanunot a ti lawagna ket sumangbay nga awan pagdalananna no di ket direkta manipud iti Dios, isasaadna ti bagina iti saad a pangallilawna ti kabusor ket maparmec. . . Tunggal ahencia ket paiturayan iti Espiritu Santo ken amin a mamati agkaykaysadanto." - Ibid., p. 164. ti iliNa. 27
Martes Hulio 28 3. PANNAKITINNULONG KADAGITI DISISYON TI IGLESIA a. Ania a respeto ti ipaay kadagiti maitutop iti linteg a desisyon ti iglesia? 1 Pedro 5:5; Hebreo 13:17; Proverbio 11:14. "Masansan nga ibilin ti Dios kaniac nga awan ti pangusig ti tao a maisuko iti pangusig ti aniaman a sabali a maysa a tao. Pulos a ti panunot ti maysa a tao wenno panpanunot ti sumagmamano a tattao ket maibilang a makaanay iti sirib ken bileg a mangtengngel iti trabaho ken ibaga no ania a plano ti masurot. Ngem no, iti Conferencia Heneral, ti pangusig dagiti kakabsat a naguurnong manipud iti amin a paset ti daga ket mawatwat, ti pribado a panagwaywayas ken pribado a pangusig kasapulan a saan a mapagtalinaed, no di ket maisuko. Pulos a saan a maibilang ti trabahador a naimbag iti agutltuloy a panangmentenar iti saadna nga agwaywayas, maibusor iti pangeddeng ti sapasap a bagi. "Iti Tiempo, no ti bassit a grupo dagiti tattao a nakaitalekan iti sapasap a panangimaton iti trabaho, iti nagan ti Conferencia Heneral, ikagumaanna nga ipatungpal ti saan a nainsiriban a plano ket lapdan ti trabaho ti Dios, naisaoc a saankon a maibilang a timec ti Dios, ti timec ti Conferencia Heneral, nga imbagi dagitoy sumagmamano a tattao. Ngem saanna a saoen a saan a respetoen dagiti pangngeddeng ti Conferencia Heneral a binukel ti taripnong dagiti nadutokan a mangibagi kadagiti tattao manipud kadagiti amin a paset ti daga. Intuding ti Dios a dagiti mangibagi iti iglesiaNa manipud iti amin a paset ti daga, no aguurnongda iti Conferencia Heneral, maaddaan iti turay. Ti biddut a pagpeggadan ti sumagmamano isu ti panangipaay iti panunot ken panagusig ti maysa a tao wenno iti bassit a grupo dagiti tattao, ti naan-anay a rukod ti turay ken inpluensia nga inkawwes ti Dios iti iglesiaNa, iti pannakahusga ken timec ti Conferencia Heneral a naguurnong tapno agplano para iti irarang-ay ken idudur-as ti trabahoNa. . . . "Itedtayo iti kangatoan - organisado a turay iti iglesia dayta sisasaganatayo nga ited iti maysa a tao wenno iti bassit a grupo dagiti tattao." - 9 T, pp. 260, 261. "Insagot ti Dios iti iglesiaNa ti kangatoan a bileg iti sirok ti langit. Ti timec ti Dios iti nagkaysa nga ilina iti uneg ti iglesia, isu ti respetoen." - Ibid., vol. 3, p. 451. b. Ania kita ti ayo ti kayat ti Dios nga adda kadagiti mangidadaulo iti iglesia para iti padada a mamati? Filipos 2:3-8. 28
Mierkules Hulio 29 4. TI IGLESIA PULOS A SAANNA MASUKATAN TI DIOS a. Mabalin kadi ti aniaman a miembro wenno opisyal ti iglesia ti mangikeddeng wenno mangidikta iti indibidual a pagrebbengan iti sabali a miembro? Mateo 20:25-28. "Dagiti amin nga umawat iti nataoan a turay, kadagiti kustombre ti iglesia wenno tradisyon dagiti amma, ipangagda ti ballaag nga ipaay dagiti sasao ni Cristo, 'Ngem barengbareng ti panagdayawda caniac, nga isursuroda dagiti sursuro a bilbilin dagiti tao' (Mateo 15:9)" - DA, p. 398. "Ti pammati ken talecyo adda coma iti Dios. Saan nga agdepende iti agbidbiddut a tao a mangibaga iti pagrebbenganyo. . . . "Maawatan coma ti tunggal miembro ti iglesia a ti Dios laeng ti kumitaan iti pannakaawat iti indibidual a pagrebbengan. Umno nga agbibinnalakad dagiti kakabsat, ngem no dagiti tattao agurnosda no ania ti aramiden dagiti kakabsat, sungbatanda coma no pinilida ti Dios kas mamagbagada. Dagiti sipapakumbaba a mangsapul Kencuana makasarac iti makaanay a paraborNa. Ngem no palubosan ti maysa a tao ti sabali nga umaddang iti baetna ken iti pagrebbengan nga intuding ti Dios kencuana, nga ipaayna iti tao ti panagtalecna ken awatenna isuna kas bagnosna, ngarud immaddang isuna manipud iti pudno a plataporma ket napan iti palso ken napeggad a maysa. Ti kasta a tao, imbes a dumacdackel ken masuksukog, mapukawna ti espiritualidadna." - 9 T, pp. 279, 280. b. Ania a balakad ti naited kadagiti pangulo ti iglesia nga isu met ti mangibagnos iti aniaman a kameng a nasulisog a mangkontrol iti ayo ti sabali a tao? Mateo 23:8, 10-12. "Imbes nga ibilang daytoy a pagrebbenganda ti agbaon ken agdictar ken agbilin, [amin nga agsaad iti takem] rumbeng a maamirisda nga agbalinda coma nga agsursuro. No ti responsable a trabahador mapaay a mangadal iti daytoy a leksion, ti nasapsapa a pannakaikkatna manipud iti pagrebbenganna naim-imbag para kencuana ken para iti trabaho ti Dios. Ti saad pulos a saan a mangted iti kinasanto ken kinaimbag ti kababalin. Isuna a mangdayaw iti Dios ken mangsalimetmet kadagiti bilbilinNa ket naidayaw a mismo."- Ibid., pp. 282, 283. "Dagiti tattao nga inayaban ti Dios para iti napapateg a saad iti trabahoNa ket pasayaatenda ti napakumbaba a panagsanggir Kencuana. Saanda a kalikaguman ti mangarakop iti adu unay a turay; ta saan nga inayaban ti Dios ida nga agtrabaho a mangituray, no di ket agplano ken makibinnalakad iti padana a trabahador." - Ibid., p. 270. 29
Hueves Hulio 30 5. PANANGSOLBAR KADAGITI SUSIC a. Ania dagiti pamuspusan ti nausar iti panangsolbar iti suppiat iti nasapa nga iglesia? Aramid 15:1-4. Ania ti maadaltayo iti daytoy? "Panecnekan dagiti Judio a buyogan ti naindaclan a talged, nga awan ti maisalacan a saan a nakugit ken mangsalimetmet iti intero a linteg ti ceremonia. "Importante daytoy a pagsasaritaan, ken ti nakaro unay a nangapektar iti iglesia. . . . Daytoy a banag nagresulta iti adu unay a sinnuppiat ken panagkasapulan iti tunos iti iglesia, agingga a ti iglesia iti Antioca, idin a maaw-awatanna nga adda mapasamac a panagbingay no itultuloy pay ti diskusyon iti dayta banag, inkeddengda nga ibaonda idiay Jerusalem da Pablo ken Bernabe a kaduaen dagiti mapagpiaran a lallaki ti Antioca, tapno idatagda ti problema kadagiti apostoles ken panglakayen. Sadiay makisangoda dagiti delegado manipud iti nagduduma nga iglesia ket kadagiti nagatendar iti umadanin a tinawen a piesta. Kabayatanna amin a kontrobersia ket isardeng agingga a maaramid ti desisyon babaen kadagiti responsable a lallaki iti iglesia. Daytoy a desisyon ti sapasap nga awaten dagiti nagduduma nga iglesia iti intero a pagilian." - SLP, p. 63. b. Dagdagupen ti panangsungbat ni Pedro iti punto ti suppiat? Aramid 11:2-17. Iti aniaman ti nangibasaran ti apostol Santiago iti argumentona? Aramid 15:13-17. Sino ti nangurnos iti susic? Versiculo 28. Viernes Hulio 31 PERSONAL A PANGREPASO A SALSALUDSOD 1. Kasano nga ammotayo nga agtrabaho ken agsao ti Dios babaen iti organizado a bagi? 2. Apay a ti maysa a tao saan a pakaitalkan iti pagrebbengan a mangituray ken agplano para iti iglesia ti Dios? 3. Kasano a mainaigtayo iti desisyon nga inaramid ti iglesia babaen kadagiti mangibagi iti sesyon(taripnong)? 4. Ania ti kayat ti Dios nga aramidentayo maipapan iti personal a pagrebbengantayo imbes a mapan iti siasinoman iti iglesia para iti balakad? Apay? 5. Kasano ti panangtamingtayo iti kontrobersia iti iglesia? 30
Leksiyon 6 Sabado, Agusto 8, 2015 Panangdengngeg iti Sao ti Dios "Ti pammati agtaud iti panagdengngeg; ket ti panagdengngeg agtaud gapu iti sao ni Cristo" (Roma 10:17). "Agsao ti Dios kadatayo iti SaoNa." - Steps to Christ, p. 87. Maisingasing a Basbasaen: The Great Controversy, pp. 197-210. Domingo Agusto 2 1. TI KANGRUNAAN A TURAY a. Kasano kadackel ti turay nga adda iti Sao ti Dios kadagiti nataoan a panursuro? Salmo 119:105; Isaias 8:20. "Ti Nasantoan a Surat ti perpecto a pagibasaran ti kinapudno." - Ed., p. 17. "'Amin a nataoan a panursuro nababbaba ngem kadagiti allagaden ti Dios'." - GC, p. 204. "Ti Apo addaan iti maysa a natalged a dana para iti iliNa, ket dayta isu ti dana ti panagtulnog iti saoNa. Dayta a sao ket naited kadatayo kas bagnustayo." - BE, Aug. 19, 1895. b. Kasano ti umno a panangusartayo kadagiti nainsiriban a bileg- tayo iti panangawat iti Sao ti Dios? Isaias 1:16-18; 1 Corinto 1:18, 25; 2:14-16. "No ukagentayo ti Biblia, kasapulan a bigbigen ti panunot nga adda turay a nangatngato ngem iti bagina, ket ti puso ken isip agrukbabda iti naindaclan a SIAC." - SC, p. 110. "Agannadtayo a mangidaydayaw iti sirib, ta isu iturayan ti kinakapoy ken sakit ti sangkataoan." - 5 T, p. 703. "No nakalukat ti Biblia konsultaen ti napasanto a panunot ken ti naimbag a konsiensia. Kasapulan a matignay ta pusom, masag-id ta kararuam, mariing ta panunot ken siribmo babaen iti Espiritu ti Dios; iti kasta dagiti nasantoan a prinsipio a naipalgac iti sao ti Dios, mangted iti lawag iti kararua." - RH, Feb. 7, 1893. 31
Lunes Agusto 3 2. PANANGDENGNGEG ITI DIOS BABAEN ITI SAONA a. Ania ti resulta no personaltayo a dumngeg iti Dios babaen iti saoNa? Deuteronomio 4:6; Salmo 119:94, 97-100. "Ti napateg a libro ti Dios naglaon kadagiti pagannurotan ti biag para kadagiti tattao iti tunggal klase ken tunggal bokasyon." - 4 T, p. 416. "Makapagdur-astayo laeng iti pudno a naespirituan a pannakaammo kabayatan a maamiristayo iti bukodtayo a kinabassit ken no naan-anay ti panagsanggirtayo iti Dios; ngem amin nga umasideg iti Biblia nga addaan iti espiritu a nalaka a suroan ken managkararag, tapno adalen dagiti sagudayenna kas sao ti nadiosan a pannakalawlawag." - Ibid., vol. 5, p. 704. "Iti panangsukisoc iti Nasantoan a Surat para ita bagim, maipasdec iti pammati. Addaan iti kaindaclan a pateg a naynaymo a sukimaten ti Nasantoan a Surat, a penpenan ti panunot kadagiti kinapudno ti Dios." - BE, Oct. 15, 1892. "Dagiti konserbatibo a tradisyon nga inawat kadagiti edukado a tattao, ken manipud kadagiti sursurat dagiti agkakaindaclan a tattao iti napalabas, ket saan a natalged a bagnus para kadatayo kadagitoy maudi nga al-aldaw. . . Inaldaw, inoras, kasapulan a matignaytayo babaen kadagiti prinsipio ti kinapudno ti Biblia - kinalinteg, asi ken ayat ti Dios. Isuna nga agkalikagum a maaddaan iti bileg ti kababalin ken panunot, kasapulan nga agsacdo iti nadiosan a pagtaudan. Iti tunggal punto ti desisyon, saludsoden, 'daytoy kadi ti dalan ti Apo?'" - RH, Feb. 7, 1893. ti Dios, awatenda b. Ania a talged ti adda kadatayo a makisao ti Dios kadatayo, tunggal tao, babaen iti Biblia? Juan 6:63; Jeremias 15:16; Salmo 34:8. "Ti sao ti sibibiag a Dios ket saan laeng a naisurat no di ket isao. Ti Biblia ket timec ti Dios nga agsasao kadatayo, kas kasigurado a kunam no mangngegtayo kadagiti lapayagtayo. Iti ania a ganetget a lukatantayo ti sao ti Dios ken iti ania a kinapasnec a sukisukentayo dagiti allagadenna! Ti panangbasa ken panangut-utob iti Nasantoan a Surat ket maibilang kas pannakisao iti Maysa nga Awan-Patinggana." - 6T, p. 393. "No ipilit ni Satanas dagiti singasingna kadagiti panpanunottayo, no ipategtayo ti 'Kas kinuna ti Apo,' umasideg iti nalimed a torre ti Kangatoan." - Ibid. "Adu unay ti napno iti nagkaadu a plano, kankanayon nga aktibo; ket awanen ti oras wenno lugar para iti napateg a Jesus nga agbalin a nadekket, naayat a kadkadua. Saanda nga iyammo ti tunggal panunot ken tignay Kencuana, salsaludsoden, 'daytoy kadi ti dalan ti Dios?' No aramidenda makipagnada iti Dios kas ti inaramid ni Enoc." - Ibid. 32
Martes Agusto 4 3. NASISITA A PANNAKISARITA a. Apay a naisurat ti Nasantoan a Surat? Juan 20:31. b. No idiantayo ti timec ti Dios iti naisurat a SaoNa, namnamaentayo kadi nga iyammoNa ti pagayatanNa babaen iti sabali a wagas? Lucas 16:31; Proverbio 28:9. Apay? "Ti linteg ken dagiti propeta ti dinutokan ti Dios nga ahencia para iti pannakaisalacan dagiti tattao. . . No saanda a denggen ti timec ti Dios iti saoNa, ti pammanecnec ti maysa a sacsi a nabangon manipud tanem ket saan met a maipangag. "Dagiti mangipangag ken Moises ken kadagiti propeta saandan a gutoguten ti nain-indaclan a lawag ngem iti inted ti Dios; ngem no dagiti tattao idianda ti lawag, ken mapaayda a mangapresiar kadagiti gundaway a naipaay kadacuada, saandanto nga ipangag ti maysa a nagungar ken patay a mapan kadacuada nga addaan iti mensahe. Saandanto a maallokoy uray iti daytoy a pammanecnec, ta dagidiay a mangumsi iti linteg ken kadagiti propeta napatangken unay ti pusoda ket umsienda aminen a lawag." - COL, p. 265. k. Apay a saantayo a piaren ti sabali a dumngeg iti Dios para kadatayo? Ezequiel 14:12-14; 33:14-16. "Kasapulan nga adalentayo ti kinapudno para iti bagbagitayo; awan ti tao a piarentayo nga agpanunot para kadatayo, aniaman ti kinasiasinona wenno ania a posisyon ti nagsaadanna. Saantayo a kumita iti aniaman a tao kas maysa a perpecto a bagnos para kadatayo. Agbibinnalakadtayo ken paiturayantayo iti maysa ken maysa, ngem iti isu met la a tiempo ipakattayo ti abilidad ti Dios nga intedNa kadatayo a mangammo no ania ti kinapudno. Tunggal maysa kadatayo kasapulan a kumita iti Dios para iti nadiosan a pannakalawlawag, tapno makasukog ti tunggal maysa ti kababalin a makadaer iti suot ti naindaclan nga aldaw. . . . "Adu dagiti mapukaw iti kasipngetan ken kinagulib, agpurpuros iti biddut iti Biblia, mangiruar kadagiti partuat idi ugma, ken teoria a di naadaw iti Nasantoan a Surat, ken paspasarac dagiti ubbaw a pilosopia; ngem pagrebbengan ti tunggal maysa a sukisoken ti naan-anay a pannakaammo iti Nasantoan a Surat. Ti pateg ken gun-guna ti panagadal iti Biblia ket saan a mapattapatta. Iti panangsukisok iti Nasantoan a Surat maiturong dagiti panunottayo nga agtaeng iti awan patinggana a sacrificio ni Cristo, iti panagut- utobNa para kadatayo. Bayat iti panangkitatayo iti ayatNa, bayat ti panangutobtayo iti pannakaibabain ken panagsaganaNa, isu met la nga espiritu a mangilacsid ken mangisacrificio iti bagi para iti pagimbagan ti sabali ti mapasgedan iti pusotayo." - BE, Oct. 15, 1892. 33
Mierkules Agusto 5 4. KAUNAAN A KAPADASAN A KADUA TI DIOS a. Apay a napadayawan dagiti tattao ti Berea? Aramid 17:10-12. "Awan ti tao a sitatalged a mangitalec iti karuarana iti ministro, wenno kadagiti tattao a de-adal ken talentado. Binagaan ni Jesus dagiti papadi ken agtuturay, a naibilang a nalaing iti Nasantoan a Surat, nga ignoranteda iti Nasantoan a Surat ken iti bileg ti Dios. Kadagiti nangitalkan ti Dios kadagiti talento ket agsungbat para iti pannakausar kadagiti sagotda, ket kasapulan nga adalenda tapno maawatanda. Ti maysa a texto ket napanecnekan iti napalabas, ken mapanecnekan iti masacbayan, a banglo ti biag a maipaay iti biag kadagiti adu a kararua. Bayat ti siaanep a panagsukisok dagiti tattao, ilukat ti Biblia ti baro a gameng ti kinapudno nga agbalin a naranyag a gameng iti panunot." - ST, Aug. 20, 1894. "Malacsid no mausar ti panunot, agsardeng a dumackel; malacsid a ti raman ket mapasayaat a mangayat iti Biblia, agsardeng a mangnanam kadagiti kinapudno ti sao ti Dios. Makita laeng ti estudiante ti kaunggan ti sinukisokna, ket saanna a maapresiar dayta adda iti labes ti nakipet a beddengna. Ngem ti kinaignorantena ti mamagbalin kencuana a napannackel, tarabitab ken napangas. Ania ti maibagac kadacayo, agtutubo a lallaki ken babbai, mariingcayo iti pigsa ti peksayo a mangparmec kadagiti tubeng. Dagiti peksa ti panunot ket agbalin a nalaclaka ken mapnec bayat nga isaadyo dagiti bagbagiyo iti pagreb- bengan a mangawat kadagiti nauuneg a banbanag ti Dios. Rumbeng nga ikeddeng ti tunggal maysa kadakayo a saankayo a segunda mano nga estudiante, a saanyo a palubosan ti sabali nga agpanunot para kadacayo." - RH, May 20, 1890. ti Biblia b. Ania ti naibaga ken Timoteo nga aramidenna bayat nga agur- uray iti panagsubli ni Pablo? 1 Timoteo 4:13, 15, 16. k. Ania ti ibaga ni Jesus kadagiti dumngeg kadagiti sasaoNa ket ipangagda ida? Mateo 7:24, 25. "Dagiti dumngeg ken agtungpal kadagiti sasao ni Cristo ket agibangbangonda iti bato, ket no umay ti bagyo, saanto a matumba ti balayda. Magun-odda ti biag nga agnanayon babaen iti pammati ken Cristo Jesus." - DWG, p. 215. 34
Hueves Agusto 6 5. KUMITKITA ITI NAUN-UNEG a. Kasano kauneg ti panangadaltayo iti Biblia? Colosas 3:23; 1 Tesalonica 5:21. "Bassit laeng ti magun-guna manipud iti napardas a panagbasa iti Nasantoan a Surat. Mabalin a basaen ti maysa a tao ti sibubukel a Biblia ngem mapaay a mangkita iti pintasna wenno mangawat iti nauneg ken nakalemmeng a kaipapananna. Ti maysa a versiculo no adalen agingga a ti kaipapananna ket nalawag iti panunot, napatpateg ngem ti napaspas a pannakabasa ti adu a kapitulo nga awan ti masinunuo a pangngep ken awan magun-odan a positibo a sursuro. Ikaduam ta Bibliam kenca. No adda gundaway, basaem; imuntarmo dagiti texto iti memoriam. Uray no magmagnaka iti kalsada mabalinmo a basaen ken ut-utoben, kasta a maimuntar iti panunot." - SC, p. 90. "Awan ti datonmo iti Dios no saan a ti kaimbagam. Sumaysayaat a sumaysayaat ti aramidmo bayat ti panangisanaymo no ania ti naadalmo. Sapulem ti kaunggan ti tunggal soheto a manggutogut iti panang- sukisokmo, pagdasigem saan laeng a dagiti kapanunotan ken panpanunot dagiti tattao mainaig iti banag no di pay ket pagdasigen ti maysa a surat iti sabali a surat tapno maammoam dayta ammoem a punto ti pammati. Ti pannakabannog ta panunotmo papigsaenna laeng dagiti bileg ti utek para iti nain-indaclan a peksa." - RH, May 20, 1890. "Ti pannakaawat iti kinapudno ti Biblia agsanggir saan unay iti bileg ti panunot a naisangbay iti panagsukisok no di iti kinalawag ti panggep, ti nasaet a panagtarigagay iti kinalinteg." - GC, p. 599. Viernes Agusto 7 PERSONAL A PANGREPASO A SALSALUDSOD 1. Ania dagiti kondisyon iti panangawat iti pannakalawag manipud iti Dios bayat ti panangadaltayo iti Biblia? 2. Ania a saludsod ti damagentayo no agaramidtayo iti aniaman a desiyon? 3. Ania ti epektona kadatayo ti panangsukisok iti Nasantoan a Surat? 4. Ania ti pagbalinantayo no ignorantetayo iti Bibliatayo? 5. Imbes nga agbasa iti adu a capitulo ti Biblia nga awan ti aniaman a masursuro, kasano a madiskobretayo dagiti nauneg, nakalem- meng a kinapudno ti Biblia? 35
Leksion 7 Sabado, Agusto 15, 2015 Kasano ti Panangadal iti Biblia "Ti sirib isu ti cangrunaan a banag; gun-odem ngarud ti sirib, wen kadagiti amin a gun-gun-odem gun-odem ti pannakaawat" (Proverbio 4:7). "'No adda madi nga agtrabaho, di met coma mangan' (2 Tesalonica 3:10). Isu met la a pagannurotan ti maipakat iti naespirituan a panagtaraon; no tarigagayan ti tinapay ti agnanayon a biag, bay-an isuna a mangipakat iti peksana a manggun-od iti dayta."- FW, p. 49. Maisingasing a Basbasaen: The Great Controversy, pp. 593 - 602. Domingo Agusto 9 1. TI NAGUTOGUT A PEKSA a. Ania ti magutogut no agadal iti Biblia? Proverbio 2:1-5. "Saantayo a magun-odan ti sirib no awan ti napasnec a panangasikaso ken nainkararagan a panagadal. Sumagmamano a paset dagiti Sursurat ket pudno a nalawag ket nalaca a matarusan, ngem adda dadduma a ti kaipapananna awan iti rabaw a nalaka a makita. Dagiti Sursurat kasapulan nga ikompara iti sabali a surat. Kasapulan ti naannad a panagsukisoc ken nainkararagan a panagut-utob. Magun-gunaan ti kasta a panagadal. Kas ti minero a nakaductal kadagiti urat ti napateg a mina a nailemmeng iti sirok ti rabaw ti daga, kasta met ti tao a sipipinget a mangsukisok iti sao ti Dios kas iti nailemmeng a gameng sapulenna ti kinapudno nga addaan iti kaindaclan a pateg, a nakalemmeng iti buya dagiti darassudos nga agsapsapul." - SC, pp. 90, 91. b. Mapnectayo kadin no ania ti naductalantayo kadagiti Sursurat babaen iti bagbagitayo wenno babaen iti sabali? Mateo 13:52; Proverbio 4:18. "Ductalentayo dagiti baro nga aspeto ti kinapudno iti Daan ken Baro a Testamento, tapno maimatangan ti aglablabonan a kalawa ken sakopen ti kinapudno nga ar-arapaapentayo a maawatan, ngem addaantayo laeng iti parparawpaw a pannakaammo. Isuna a sipapasnec a mangsukisok kadagiti Sursurat makitana dayta pagtunosan nga adda iti nagduduma a paset ti Biblia." - BE, Oct. 15, 1892. 36
Lunes Agusto 10 2. MAGUN-GUNAAN DAGITI NAPUDNO NGA AGSUKISOK a. Ania ti napatpateg ngem iti kinasaririt tapno sililinteg a maawatan ti Biblia? Mateo 11:25; Salmo 25:9. "No dadduma isu ti kaso dagiti tattao nga addaan iti nainsiriban nga abilidad, napasayaat babaen iti edukasyon ken kultura, napaay a mangilasin iti dadduma a paset dagiti Sursurat, idinto a ti dadduma nga awan adalna, a kasla nakapoy ti pannakaawatda, ken ti panunotda awan disiplinana, maawatanda ti kaipapananna, makasaracda iti pigsa ken liwliwa iti dayta impacdaar ti immuna a misterioso wenno linabsanda kas awan pategna. Apay a kasta? Nailawlawag kaniac a ti naud-udi a klase saan a nagsanggir iti bukodda a pannakaawat. Mapanda iti Pagtaudan ti lawag, iti Maysa a nangpaltiing kadagiti Sursurat, ken buyogan ti napakumbaba a puso agkiddaw iti Dios iti sirib ket maawatda. Adu pay laeng dagiti minas ti kinapudno a maductalan dagiti napasnec nga agbirbirok. Ni Cristo iparang ti kinapudno kas gameng a nailemmeng iti tay-ak. Saan a masarakan iti rabaw; kasapulan a kalien. Ngem ti balligitayo a mangsapul iti dayta saan nga agsanggir unay iti nainsiriban nga abilidad no di ket iti napakumbaba a puso ken pammati a kumpet iti nadiosan a tulong." - 5 T, p. 704. b. Sino ti mangted kadatayo iti pannakaawat kadagiti kangrunaan a kinapudno iti Biblia? Proverbio 2:6; Lucas 10:21; 24:45. Apay a saan a nasisita iti pannakaisalacantayo ti pannakabael a mangilawlawag iti amin a narigat a maawatan iti Biblia? "Adu ti makarikna naipabaclay kadacuada ti panangilawlawag iti tunggal maipagarup a narikot iti Biblia tapno masabat dagiti suppiat dagiti managduadua ken saan a mamati. Ngem iti panangpadas a mangilawlawag iti dayta saanda unay a maawatan, agpeggadda a mangriro iti panpanunot ti sabali mainaig kadagiti punto a nalawag ken nalaka a maawatan. Saantayo a trabaho daytoy. Saantayo a pagladingitan nga adda dagitoy a parikot, ngem awaten ida a napalubosan babaen iti sirib ti Dios. Pagrebbengantayo ti umawat iti saoNa, a nalawag iti tunggal punto a nasisita iti pannakaisalacan ti kararua, ket isanay iti biagtayo dagiti prinsipiona, nga isuro dagitoy iti sabali babaen iti pagalagadan ken ehemplo. Iti kasta agbalin a nalawag iti lubong a naisilpotayo iti Dios ken addaantayo iti napudno a talek iti saoNa. Ti biag a nasantoan, inaldaw nga ehemplo ti integridad, kinaemma, ken kinamanagayat isuda ti nabiag a mangipaduyacyac iti panursuro ti sao ti Dios, ket argumento a pabor iti Biblia a sumagmamano ti makapagkedked." - Ibid., pp. 705, 706. 37
Martes Agusto 11 3. NAADDAAN ITI MAIKANATAD NGA AYO a. Ania nga ayo ti rumbeng nga adda kadatayo no adalentayo ti Biblia? Salmo 10:17; 46:10; Isaias 57:15. "Sumangbaytayo a siraraem nga agadal iti Biblia, a mariknatayo nga addatayo iti presencia ti Dios. Ilacsid amin a panagdardaras ken ang- angaw. Idinto a nalaka a maawatan ti sumagmamano a paset ti sao, ti pudno a kaipapanan ti sabali a paset ket narigat a maawatan. Kasapulan ti naanus a panagadal ken panagut-utob ken napasnec a panagkararag. Tunggal estudiante, bayat iti panangukradna iti Nasantoan a Surat, kasapulan nga agkiddaw iti panangilawlawag iti Espiritu Santo, ket ti kari sigurado a maipaay. "Ti espiritu nga immayam a mangsukisok kadagiti Sursurat ti mangikeddeng iti kababalin ti kaduam nga adda dita sibaymo. Dagiti angeles manipud iti lubong ti lawag ti mangkadua iti napakumbaba ti pusona a mangsapul iti nadiosan a bagnus. Ngem no ti Biblia ket maokkrad nga awan ti panagraem, addaan iti rikna a kayang-kaya, no ti puso ket napno iti madi a panagipato, ni Satanas ti adda iti abaymo, ket isaadna iti barusngi a lawag dagiti nalawag a sagudayen ti sao ti Dios." - TM, pp. 107, 108. b. Kasano nga agsungbattayo iti panangipunto ti sabali a tao maipapan iti ibaga ti Biblia? 2 Timoteo 2:15; Aramid 17:11. "Ti kinapudno ket agnanayon, ket no maisuppiat iti biddut maiparangarang laeng ti pigsana. Pulos a saantayo nga agkedked a mangamiris kadagiti Sursurat a kadua dagiti tattao, nga addaan iti rason a patpatien, agtarigagay a mangammo no ania ti kinapudno a kas met la kenca. Kas pangarigan ta ti maysa a kabsat ket addaan iti kapanunotan a maisupadi kenca, ket umasideg kenca, isingasingna nga agtugawkayo ket usisaenyo ti punto iti lawag dagiti Sursurat; tumacderca kadi a napno iti madi a panagipato ket condinarem ti kapanunotanna idinto a pagkedkedam ti dumngeg kencuana? Ti laeng umno a wagas isu ti panagtugaw kas Cristianos ket usisaen ti posisyon a naiparang iti lawag ti Sao ti Dios, a mangipalgac iti kinapudno ken manglukais iti biddut. Ti panangumsi kadagiti kapanunotanna ket saanna a pakapoyen ti saadna, nupay palsoda, wenno saanna met a papigsaen ta saadmo, nupay isu ti pudno. No ti sarikedked ti pammatitayo ket dina madaeran ti suot ti panagusisa, panawenen a maammoantayo; ta inuubbaw ti mangipamaysa kadagiti kapanunotantayo ket panunoten nga awan ti mabalin a makibiang kadagiti opinyontayo. Amin coma a banag ket maisangbay iti Biblia; ta isu laeng ti pagannurotan ti pammati ken doctrina." - BE, Oct. 15, 1892. 38
Mierkules Agusto 12 4. PANANGAWAT ITI SAO TI DIOS a. Kasanotayo a maipasigurado a naawatantayo a husto ti aniaman a paset ti Biblia? Isaias 28:10, 13: 2 Corinto 13:1. "Ti Nasantoan a Surat mailawlawag babaen iti sabali ken babaen kadagiti nalawlawag a texto. . . . Nasantoan daytoy a Libro, isu ti nasisita kadagiti amin a banbanag para iti Cristiano, nalaka a maawatan ken nairanta a mangwara iti kasipngetan. Ikeddengtayo babaen iti parabor ti Dios a pagtalinaeden ti nadalus ken namaymaysa a panangicasaba iti saoNa, a kas naipalaon kadagiti libro ti Biblia iti Daan ken Baro a Testamento, nga awan ti inay-nayon a banag kadacuada a mabalin a maikontra kadacuada. Daytoy a sao isu laeng ti kinapudno; isu ti sigurado a pagannurotan ti amin a doctrina ken iti amin a biag, ken pulos a dinatayo paayen wenno allilawen. Isuna nga agibangon iti daytoy a pundasyon agtacder a maibusor iti amin a bileg ti impierno, idinto a dagiti amin a nataoan a kinaubbaw a nailatang a mangbusor itoy, matnagda iti rupa ti Dios.'" - GC, p. 203. "Ti Libro dagiti liblibro addaan iti kangatoan a pangtonton iti naraem nga imatangtayo. Ti parparawpaw a panagadal dinanto masabat dagiti tontontonenna kadatayo, saannatayo met a maipaayan iti gun-guna a naikari. Ikagumamantayo nga adalen ti naan-anay a kaipapanan dagiti sao ti kinapudno ken ti uminum iti espiritu dagiti nasantoan nga alagaden." - BE, Oct. 1, 1892. "Kasapulan a nauneg ti panagkalim iti minas ti kinapudno no kalikagumam ti makabirok iti kabacnangan a gameng. Ikompara ti maysa a surat iti sablai a surat, masarakam ti pudno a kaipapanan ti texto; ngem no saanmo nga aramiden dagiti sagrado a panursuro ti Sao ti Dios a pagannurotan ken bagnus ti biagmo, ti kinapudno ket awan maayna kenca." - MLT, p. 22. b. Kasano nga inusar ni Jesus daytoy a wagas tapno maparmec dagiti panulisog ni Satanas? Mateo 4:6, 7; Isaias 59:19. "Masansan nga agparangda dagiti sulsisog a narigat a pagkedkedan agsipud ta, babaen iti liway nga agkararag ken ti panagadal iti Biblia, ti nasulisog ket saanna nga insegida a malagip dagiti karkari ti Dios ket sangoenna ni Satanas kadagiti igam dagiti Sursurat. Ngem dagiti angeles ti mangpalawlaw kadagiti naannugot a masuroan kadagiti nadiosan a banbanag; ket iti tiempo ti naindaclan a panagkasapulan malagipda dagiti kinapudno a kasapulanda." - GC, p. 600. 39
Hueves Agusto 13 5. RUGIAN ITI PANAGKARARAG a. Apay a kasapulantayo ti agkararag sacbay nga okradentayo ti Biblia? 1 Corinto 2:11-13; Santiago 1:5; Salmo 10:17. "No awan ti panangibagnus iti Nasantoan nga Espiritu agtultuloytayo a kasla manggamgammat kadagiti Sursurat wenno saan nga umno ti panangipatarustayo kadacuada. . . . "Adu ti panagbasa iti Biblia nga awan ti nagun-guna ken iti adu a kaso nagbalin a pakadangran. No okraden ti Biblia nga awan ti panagraem ken awan ti panagkararag; no dagiti kapanunotan ken ayat ket saan a naipamaysa iti Dios wenno maitunos iti pagayatanNa, ti panunot ket malangeban iti duadua; ket ti panangadal iti Biblia, mapapigsa ti panagduadua. Ti kabusor ti mangkontrol iti kapanunotan ket isingsingna dagiti interpretasyon a saan nga umno." - 5 T, pp. 704, 705. b. Ania a tulong ti rumbeng a kiddawentayo iti panagkararag? Lucas 11:9-13. Ania ti aramiden dayta a Katulongan para kadatayo? Juan 16:13; 14:13, 16, 17, 26. "Ti Biblia pulos a saan nga basaen nga awan ti kararag. Ti laeng Espiritu Santo ti manggubbuay kadatayo a makarikna iti kinapateg dagiti banbanag a nalaca a maawatan wenno manglapped kadatayo a manggammat kadagiti kinapudno a narigat a maawatan. Trabaho dagiti nainglangitan nga angeles ti mangisagana iti puso tapno maawatan ti sao ti Dios tapno may-ayotayo iti pintasna, mabalakadan dagiti ballaagna wenno maparegta ken mapapigsa kadagiti karkarina. Tagikuaentayo ti kiddaw ti Salmista: 'Luctam dagitoy matac, tapno mabuyac dagiti nacascasdaaw a banbanag nga aggapu ita lintegmo' (Salmo 119:18)." - GC, pp. 599, 600. Viernes Agusto 14 PERSONAL A PANGREPASO A SALSALUDSOD 1. Kasano kaadu nga imatang ken panangipamaysa ti ipaayko iti panagadal iti Biblia? 2. Ania ti napatpateg ngem iti sirib iti panagadal iti Nasantoan a Surat? 3. Kasano a maipasiguradotayo ti tulong dagiti angeles iti panangawat iti Biblia? 4. Apay a masansan a maparmecnatayo ti sulsisog? 5. Kasano ti panagsaganatayo tunggal tiempo sacbay nga irugitayo ti agadal iti Biblia? 40
Leksion 8 Sabado, Agusto 22, 2015 Pangbigbig "Asi pay dagiti mangnagan iti naimbag iti dakes, ken dakes iti naimbag; nga icabilda a sipnget ti lawag, ket ti lawag ti sipnget; nga ikabilda a napait ti nasam-it ket nasam-it iti napait! Asi pay dagiti mamasirib cadagiti matada met laeng, ken dagiti manakem iti imatangda met laeng!" (Isaias 5:20, 21). "Agdawat coma ti ili ti Dios iti nalawag naespirituan a pangbibig tapno mailasinda dagiti teoria dagiti tattao manipud iti Sao ti Sibibiag a Dios. Adalenda coma ti Nasantoan a Surat." - 18 MR, p. 151. Maisingasing a Basbasaen: The Desire of Ages, pp. 668-672. Domingo Agusto 16 1. IKEDDENG TI DUMNGEG a. Kasano a maipasiguradotayo a dengdenggentayo ti timec ti Dios? Juan 10:27; Mateo 7:16-20, 24-27; Galacia 5:22, 23. "Ti nasayaat a kayo agpataud iti napintas a bunga. No ti bunga ket saan a naimas ken awan maayna, ti kayo ket dakes. Kasta met ti bunga nga awit iti biag agsacsi iti kasasaad ti puso ken ti kinaimbag ti kababalin. Dagiti naimbag nga ar-aramid saanda a magatang ti pannakaisalacan, ngem pammaneknekda iti pammati nga atignay gapu iti ayat ken mangdalus iti kararua. Ket nupay ti agnanayon a gun-guna ket saan a maisagot gapu iti bukod a kaikarian, ngem maikanatadto iti trabaho a naileppes babaen iti parabor ni Cristo. "Ngarud naisaad dagiti prinsipio ti pagarianNa ken naipakita kadacuada ti naindaclan a pagannurotan ti biag. Tapno maimaldit ti leksion ninayonanNa iti ilustrasyon. Saan a makaanay kinunaNa, a denggem laeng dagiti Saoc. Babaen iti panagdengngeg kasapulan a pagbalinem ida a pundasyon ti kababalinmo. Ti kinatao kasla agregreggaay a darat. No agibangon iti nataoan a teoria ken parpartuat, matumba ti balaymo."- DA, p. 314. b. Ania ti mangiladawan a silalawag a mangngeg ni Jesus ti Amana? Kasano a maipakat met kadatayo daytoy a panangiladawan ni Jesus? Juan 5:19, 20, 36. 41
Lunes Agusto 17 2. PANANGKITA ITI PAKASARITAAN a. Ania ti nagduduma a kapadasan ti iglesia ti Dios iti unos dagiti panawen mainaig iti panangdengngeg iti timec ti Apo? 2 Ar-ari 22:13; 23:3 Zacarias 7:11-13; Jeremias 29:17-19. b. Ania a personal a pammanecnec ti impacdaar da Jeremias ken David iti panangdengngegda iti timec ti Dios? Jeremias 15:16; Salmo 119:57-60. k. Ania ti maadaltayo iti kapadasan dagiti disipulos ni Jesus ti panangdengngegda iti timec ti Dios? Marcos 7:5-8; Mateo 28:19, 20. "Karigatan para kadagiti disipulos ni Jesus a pagtalinaeden dagiti leksionNa a naiduma kadagiti tradisyon ken pagsasao dagiti escribas ken Fariseo. Naadalanda nga umawat kadagiti panursuro dagiti rabi kas isu ti timec ti Dios, ket addaan pay laeng iti bileg kadagiti panpanunotda ken nangsukog kadagiti sentimientoda. Dagiti naindagaan a kapanunotan, temporario a banbanag, addaan pay laeng iti nalawa a lugar kadagiti panpanunotda. Saanda a maawatan ti naespirituan a galad ti pagarian ni Cristo, nupay masansan nga Dagiti panpanunotda ket nariro. Saanda a naawatan ti pateg dagiti sursurat nga imparang ni Cristo. Adu kadagiti leksionNa ti nganngani napukaw kadacuada." - DA, p. 670. "Iti komisyon nga inted ni Cristo kadagiti disipulosNa, saanNa laeng nga imbinsabinsa ti trabahoda ngem intedNa kadacuada ti mensaheda. Isuro dagiti tattao, kinunaNa, 'nga aywananda dagiti isu-amin a banag nga inbilinco cadacayo' (Mateo 28:20). Isuro dagiti disipulos ti insuro ni Cristo. Dayta insaoNa, saan laeng iti persona no di ket kadagiti amin a propeta ken manursuro iti Daan a Testamento ti nairaman ditoy. Ti Nataoan a panursuro ket nailacsid. Awan ti saad ti tradisyon, para ti teoria ken pangngeddeng ti tao, wenno pagannurotan ti iglesia. Awan ti linteg nga insagana ti turay dagiti papadi ti nairaman iti komisyon. Awan kadagitoy ti isuro dagiti adipen ni Cristo. 'dagiti linteg ken dagiti propeta,' ken ti rekord ti bukodNa a sasao ken ar-aramid, isuda ti gameng a naitalec kadagiti disipulos nga ipaayda iti lubog. Ti nagan ni Cristo ti pagsasaoda, ti tsapa ti pakaidumaanda, ti galut ti panagkaykaysada, ti bileg turay para iti ar-aramidda, ken ti pagtaudan ti balligida. Awan ti mabigbig iti pagarianNa no di dagiti addaan iti markaNa." - Ibid., p. 826. 42 ilawlawagNa kadacuada.
Martes Agusto 18 3. PANANGDENGNGEG ITI TIMEC TI KONSIENSIA a. Manipud iti kapadasan ni apostol Pablo, kasano kapateg ti dumngeg iti timec ti bukod a konsiensia? Aramid 24:16; 1 Timoteo 1:19; 1 Juan 3:21. b. Anianti ti mapasamac no liwayantayo a suroten ti timec ti konsiensia? Mateo 6:22, 23; Tito 1:15; 1 Timoteo 4:2. "No ti tao liwayanna iti naminsan nga ipangag ti awis, tubngar ken ballaag ti Espiritu ti Dios, ti konsiensiana tumangken, ket iti sumaruno a tiempo a mabalakadan isuna, narigrigatton nga agtungpal ngem idi damo. Kasta iti tunggal pannakaulit. Ti konsiensia isu ti timec ti Dios, mangngeg iti baet ti susic ti nataoan a rikna; no pagkedkedan, agladingit ti Espiritu ti Dios." - 5 T, p. 120. "Panagmaymaysa iti panggep, naimpusoan a debosyon iti Dios, isu ti kondisyon nga intudo dagiti sao ti Mannubbot. Ti koma panggep ket sinsero ken natibker a mangbigbig iti kinapudno ken tungpalen daytoy aniaman ti supapakna, ket makaawatka iti nadiosan a pannakalawlawag. Ti pudno a kinasanto mangrugi no agpatinggan amin a kompromiso iti basol. . . . "Ngem no ti mata ket mabulsekan babaen iti panagayat iti bagi, sipnget laeng ti adda. 'Ngem no ti matam dakes, amin a bagim nasip- ngetto; no ti silaw ngarud nga adda kenca nacudrep, nagdackelan ket ti sipngeten! (Mateo 6:23). Daytoy nakabutbuteng a sipnget ti nangbalkot kadagiti Judio ti nasukir a di panamati, namagbalin kadacuada a di mangapresiar iti kababalin ken MisyonNa nga immay a Mangisalacan kadacuada manipud kadagiti basbasolda." - MB, pp. 91, 92. k. Ania ti rumbeng nga aramidentayo iti tunggal impresyon wenno kapanunotan a mapaadda kadatayo maipapan iti ibagbaga ti Dios kadatayo? Juan 5:39; Hebreo 4:12. "Dagiti impresyon ken rikna ket saan a sigurado a pammanecnek a ti maysa a tao ket inturong ti Dios. Ited ni Satanas dagiti rikna ken impresyon a saantayo nga ammo. Saan a natalged dagitoy a bagnus. Amin rumbeng a maam-ammona a nalaing dagiti pammanecnec ti pammatitayo, ket ti kaindaclan nga adal ket no kasano a mapabileg ti ibunbunannagda ken agbunga para iti dayag ti Dios." - 1 T, p. 413. "No pagduaduaanyo ti aniaman a topico konsultaenyo nga umuna ti Nasantoan a Surat." - Ibid., vol. 5, p 512. 43
Mierkules Agusto 19 4. KINAPUDNO a. Ania ti ayo ti Dios iti aniaman a kinaulbod? Proverbio 19:5; Aramid 5:3-5. "Kagurgura ti Dios ti kinamanaginsisingpet ken kinaulbod. Insanay da Ananias ken Safira ti kinaulbod iti pannakilangenda iti Dios ket inulbodda iti Espiritu Santo, ket ti basolda binista ti napaspas ken nakaam-amac a pannakaocom." - AA, p. 72. "Manipud iti nakabutbuteng a dusa a naipaay kadagiti nagsapata iti ulbod, kalikaguman ti Dios a maadaltayo no kasano ti panggura ken panangbusorNa kadagiti amin a kinanaginsisingpet ken panangallilaw." - Ibid., p. 75. "Kaaduan kadagiti servicio a naibunannag a naaramid para iti Dios, adda panangipada ken panangidir-i iti bagi. Kagura ti Dios ti pammarang. Idi inawat dagiti lallaki ken babbai ti bautismo ti Espiritu Santo, iconfesarda dagiti basbasolda, ket ti pammakawan, nga ipaawatna ti pannakapalinteg, maipaay kadacuada. Ngem ti sirib dagiti nataoan nga ahencia a saan a silaladingit nga agbabawi, saan a nagpakumbaba, saanda ti a mabalin a pagsanggiran, pannakapalinteg ken pannakapasanto babaen iti kinapudno. No dagiti tattao ket mauksoban iti bukodda a kinalinteg, makitada ti naespirituan a kinapanglaw. Iti kasta umasidegda iti kasasaad ti nainkabsatan nga ayat a mangipakita a makipagriknada ken Cristo." -DWG, p. 326. ta nabulsekanda iti kaipapanan b. Ania ti mapasamac no saantayo a napudno iti bagbagitayo iti panagadal iti Nasantoan a Surat? Ezequiel 14:3, 4. Ania ti maaramidtayo iti daytoy? Versiculo 6. "Alaem ti Biblia nga awan ti madi a panagipato ken iti napakumbaba ken nalaca a masuroan nga espiritu, addaan iti pannakaawat a nakalukat iti impresyon ti Espiritu ti Dios, palubosan ti mangkombisir a bilegna a mangsukog iti biag ken konsiensia." - BE, Sept. 2, 1895. "Saanka nga agsukimat gapu laeng iti panggep a mangbirok kadagiti texto iti Nasantoan a Surat a mabalinmo nga usaren a mangpanecnec kadagiti teoriam; ta ipacdaar ti sao ti Dios a panggun-od kadagiti Sursurat para iti bukodmo a pacadadaelan. Kasapulan nga ungkawanyo dagiti bagbagiyo iti amin a madi a panagipato ket sumangbay iti espiritu ni kararag a mangamiris iti sao ti Dios." - FCE, p. 308. 44
Hueves Agusto 20 5. KINAEMMA KEN KINAPAKUMBABA a. Ania ti kangrunaan a kalidad ti kababalin ti kasapulan a sursuroen ti tunggal maysa kadatayo manipud ken Jesus? Mateo 11:29; Salmo 22:26; 25:9. "Kinaemma ken kinapakumbaba ti mangiladawan kadagiti amin a tatao nga agtulnog iti linteg ti Dios." - ST, July 22, 1897. "No ti pagayatantayo ket saan a maitunos kadagiti nadiosan nga obligasyon, ilacsidtayo dagiti pagduyosantayo, isuko dagiti pagaayat a tarigagaytayo ket umaddang kadagiti tugot ni Cristo." - RH, Oct. 23, 1900. "Tunggal maysa kasapulan a maaddaan iti bukod a kapadasan ket ipakat ti personal a peksa tapno dumanon kadagiti kararua. Gutoguten ti Dios ti tunggal maysa nga ipakat ti amin a bilegna iti trabaho, ket babaen iti agtultuloy a peksa, adalanna ti bagina a mangaramid a makaay-ayo dayta a trabaho. . . . Amin a trabahador kasapulan nga agaramat iti siglat ken isangbayda ti isipda iti babaen ti panangkontrol ti inpluensia ti Espiritu ti Dios. Aramidenda a pakaseknanda ti agadal iti saoNa ket denggen ti timec ti Dios a mangkabkablaaw kadacuada manipud iti iti sibibiag nga allagadenNa, pannakapabileg ket ti EspirituNa ti mangpapigsa kadacuada. Tapno mabalinanda ti agdur-as iti narelihionan a kapadasan kas trabahador ti Dios. Maiturongda iti kada addang iti nain-indaclan a tukad, ket ti naan- anay ti ragsacda." - 5 T, pp. 576, 577. "No siaannugotka a mangadal iti kinaemma ken kinapakumbaba iti pagadalan ni Cristo, sipupudno nga ipaayannacayo iti inana ken cappia. Nakaam-amac a rigat ti makigubal tapno maisuko ti bukod a pagayatan ken bukod a dalan. Ngem no maadal daytoy a leksion, masarakam ti inana ken cappia. Kinatangsit, kinamanagimbubukod ken ambisyon kasapulan a mapagballigian, ti pagayatam kasapulan a ipaalon-on iti pagayatan ni Cristo." - 5BC, p. 1091. iti tubngar, iti bilbilin, wenno Viernes Agusto 21 PERSONAL A PANGREPASO A SALSALUDSOD 1. Ania a pammanecnec ti mangiladawan a nanggegtayo ti Dios? 2. Ania ti nanglapped iti ili ti Dios idi ta saanda a nangngeg Isuna? 3. Kasano a mapagtalinaedtayo ti nasayaat a konsiensia? 4. Kasano ti pannakaammotayo a napudnotayo iti Dios? 5. Ania ti aramidentayo no maductalantayo a ti pagayatantayo ket saan a maitunos kadagiti gutgutoguten ti Dios? 45
Leksion 9 Sabado, Agusto 29, 2015 Aggannad iti Kinasukir! "Agservicayo a sibubuteng ken Jehova, ket agragsaccayo a sikikintayeg. Agepenyo ti anac, tapno di-agpungtot, ket mapucaw- cayo iti dalan, ta ti pungtotna nganngani a sumged. Nagasat amin dagidiay a cumamang kencuana." (Salmo 2:11, 12). "No dagiti dawat ti Espiritu Santo sumangbayda iti puso, ti laeng talgedtayo agsadag iti panagsungbattayo kadacuada nga awan tactacna. . . . Saan a natalged no itantan ti agtulnog. Pulos a saanyonto a mangngeg manen ti awis." - COL, p. 281. Maisingasing a Babsasaen: Patriachs and Prophets, pp. 617-622. Domingo Agusto 23 1. TI ARI NGA AGKEDKED A DUMNGEG a. Kasano a nagsao ti Dios iti ari tiEgipto? Exodo 5:1; 6:10, 11. "Nagsao ti Dios iti ari ti Egipto babaen iti ngiwat ni Moises, ipakpakitana dagiti kakasdaawan unay a pammanecnec ti nadiosan a pannakabalin; ngem ti ari sisusukir a nagkedkedanna ti lawag a mangisangbay kencuana ti panagbabawi. Saan a nangibaon ti Dios iti nadiosan a bileg a mangpatangken iti puso ti nasukir nga ari, ngem bayat a pagkedkedan ni Faraon ti kinapudno, umad-adayo met ti Espiritu Santo, ket nabati isuna iti sipnget ken iti di panamati nga isu ti pinilina." - RH, June 20, 1882. b. Ninamnama kadi ti Dios a dumngeg ni Faraon? Exodo 3:19. "Agsao tattao babaen kadagiti adipenNa, mangipapaay kadagiti ballaag ken pangtubngar iti basol. ItedNa iti tunggal maysa ti gundaway a mangator iti biddutna sacbay a maimuntar iti kababalinna; ngem no ti maysa agkedked a makorehir, ti nadiosan a bileg saan a makibiang a mangkontra iti pagduyosan ti bukodna a tignay. tignay. Masarakanna a nalaklaka nga uliten Patpatangkenenna ti puso maibusor iti inpluensia ti Espiritu Santo. Ti nakarkaro a panangilacsid iti lawag ti mangisaad kencuana iti lugar a saanen nga umepekto ti inpluensia ti makipagtaeng nga impresyon" - PP, p. 268. ti Dios kadagiti ti isu met la a 46
Lunes Agusto 24 2. TI GATAD TI PANAGSUKIR a. Ania ti umuna a sungbat ni Faraon iti Dios? Exodo 5:2. "Dagiti bukel ti panagsukir nga immula ni Faraon idi rinejektarna ti umuna a milagro nagbunga iti apiten. Bayat ti panangitultuloyna iti bukodna nga aramid, umadayo manipud iti maysa a kinasukir agingga iti sabali, kumarkaro met a tumangtangken ti pusona, agingga a naayaban a kumita iti nalamiis, natay a rupa dagiti inauna." - Ibid., p. 268. b. Kasano kapinget ti Dios a nakisao kenni Faraon? Exodo 7:15-18; 8:1, 2, 20, 21; 9:1-3, 13; 10:3, 4. Sino ti nangpapigsa kenni Faraon a dumngeg iti Dios? Exodo 8:19; 10:7. "Inted ti Dios kenni Faraon ti pammanecnec ti pannakabalinNa babaen kadagiti tanda ken milmilagro. Ti naindaclan a SIAC inyam- ammoNa ken Faraon dagiti nabileg nga ar-aramidNa, ipacpakita kencuana nga Isuna ti mangituray iti langit ken daga, ngem pinili ti ari ti mangkarit iti Dios ti langit. Saan nga umanamong a mangburak iti kinapangasna, ti nasukir a pusona iti sango ti Ari dagiti ar-ari, tapno maawatna coma ti lawag; ta inkeddengna a surotenna ti bukodna a dalan ket itrabahona ti panagrebeldena. Pinilina nga aramiden ti bukodna a pagayatan ken mangilacsid iti bilin ti Dios, ket ti pammanecnec a naited kencuana a ni Jehova ti kangatoan iti amin a dios dagiti nacion, nangatngato ngem iti amin a mamasirib a tattao ken mahikero, nagserbi laeng a nangbulsec iti panunotna ken nangpatangken iti pusona." - CC, p. 89. k. Ania ti aramidan coma ti Dios no nagbabawi ni Faraon? 2 Pedro 3:9. "No inawat ni Faraon ti pammanecnec ti bileg ti Dios a naited iti umuna a saplit, naisalacan coma kadagiti amin nga ocom a simmaruno. Ngem ti napinget a kinasukirna ti nangayab iti nain-indaclan a pannakaipaduyacyac ti pannakabalin ti Dios, ket ti saplit sinaruno ti sabali pay agingga a naayaban a kumita iti natay a rupa ti inauna nga anacna, ken kadagiti kakabagianna, idinto a dagiti annac ti Israel nga imbilangna nga adipen, saan a nadangran iti saplit, saan a sinagid ti mangdadael nga angel. Inaramid ti Dios a nalawag no sino ti nakaipaayan ti paborNa, no sino ti iliNa." - Ibid. 47
Martes Agusto 25 3. MAYSA A BALLAAG PARA KADATAYO a. Ania a ballaag ti rumbeng a maalatayo iti panagkedked ni Faraon a dumngeg iti Dios? Hebreo 3:12, 13. "Isuna nga iti naminsan simmuko iti sulisog a nalaclakanton a sumuko iti basol pabassitenna ti bileg nga agkedked, mangbulsek iti mata, manglapped iti pannakaconvictar. Tunggal bukel ti panangpalugod a maimula agbunga. Saan nga agtrabaho ti Dios iti milagro tapno malapdan ti apit. 'Aniaman nga imulanto ti maysa a tao, apitennanto met' (Galacia 6:7). Isuna a mangipaduyacyac iti kinatangken ken di panangikaskaso iti kinapudno, ket agan-ani iti apit nga isuna a mismo ti nagmula. Ket no kasta met ti isasangbay dagiti umariwecwec a dumngeg iti kinapudno a nangkibor iti kararuada iti naminsan. Nagmulada iti liway ken panagkedked iti kinapudno, kasta met ti ani nga apitenda. "Dagiti mangpaulimec iti nakabasol a konsiensia iti kapanunotan a mabalinda a baliwan ti dakes nga aramid apaman a pilienda, a matagibassitda dagiti awis ti kaasi, ngem paulit-ulitda laeng nga aramiden ti mangisangbay iti peggadda. Ipagarupda a kalpasan nga ipaayda ti amin nga inpluensiada iti sibay ti naindaclan a rebelde, iti kanito ti kaindaclan a peggad, nga isu ti mangpalawlaw kadacuada, sukatanda dagiti pangpngulo. Ngem saan a nalaka nga aramiden dayta. Ti kapadasan, ti edukasyon, ti disiplina ti biag iti naimbasolan a pannakapalugod, isu ti naan-anay a nangsukog iti kababalin ket saandan a maawat ti ladawan ni Jesus. . . Mabalin a bumallaet ti asi ket ikkan ida iti gundaway nga umawat iti singasing; ngem kalpasan ti nabayag a panangidiar ken panangumsi, maikkatton iti udina."- PP, pp. 268, 269. "Ti maysa a naipateg a basol, inut-inut nga ibabana ti kababalin, isangbayna dagiti natantan-oc a bileg a paadipen iti dakes a tarigagay. Ti pannakaikkat ti maysa a talged manipud iti konsiensia, ti panangpalugod iti maysa a dakes nga ugali, maysa a panagliway iti nangato a pagrebbengaan, dadaelenna ti depensa ti kararua ken luktanna ti dalan a sumrekan ni Satanas ket iyaw-awannatayo." - CC, p. 114. iti maikadua a tiempo. Tunggal panangulit b. No maamiristayo nga addaantayo iti espiritu ni Faraon, ania ti rumbeng nga aramidentayo? Isaias 27:5. "Amin a sagana naaramid para iti basbasoltayo, tunggal pammapigsa naidiaya kadatayo tapno umasideg ken Cristo." - COL, p. 156. 48
Mierkules Agusto 26 4. DAGITI RESULTA TI PANAGKEDKED A DUMNGEG a. Iti udina, apay nga inaramid ni Faraon ti kiniddaw ti Dios? Exodo 12:30-32. b. Sino ti panggep ti Dios a magun-gunaan kadagiti mensaheNa kenni Faraon? Exodo 3:19, 20. "'Ngem ti kinaagpaysona daytoy ti nangpabilgac kenca, tapno ipakitac kenca ti pannakabalinco ken tapno ti naganco maibunannag iti amin a lubong' (Exodo 9:16). Saan a dayta inikkan ti Dios ni Faraon ti biag para iti daytoy a panggep, ngem ti providenciaNa ti nangituray kadagiti paspasamac a maisaad isuna iti trono iti tiempo a naituding para iti pannakawayawaya ti Israel. Nupay daytoy nakuspag nga ari babaen kadagiti krimenna napukawna ti asi ti Dios, ngem napagtlinaed ti biagna tapno babaen kadagiti kinasukirna maiparangarang ti Apo ti panna- kabalinNa iti daga ti Egipto. Ti pannakaurnos dagiti paspasamac ket providencia ti Dios. MaisaadNa iti trono ti naas-asi nga ari, a saan a makaitured nga agkitakit iti pannakaipaduyacyac ti nadiosan a bileg. Ngem iti dayta a kaso saan coma a naipatungpal dagiti panggep ti Apo. Napalubosan ti iliNa a makapadas iti kinadangkok dagiti Egipcios, tapno saanda a maallilaw mainaig iti mangibaba nga inpluensia ti panag- rukbab kadagiti didiosen. Iti pannakilangenNa kenni Faraon, imparang ti Dios ti guraNa iti panagdidiosen ken ti determinasyonNa a mangdusa iti kinadangkok ken kinaulpit." - PP, pp. 267, 268. k. No saantayo a dumngeg iti Dios, ania ti maadaltayo iti ehemplo ni Faraon? Proverbio 1:24-28; Zacarias 7:11, 12; Hebreo 12:25. "Pinatulodan ti Dios ni Faraon kadagiti mensahe ti ballaag ken asi, ngem nagkedked a nangbigbig iti Dios ti langit ket saanna a kayat ti agtulnog kadagiti bilbilinNa. Kinunana, 'Asino ni Jehova nga imdengac coma ti timecna?' (Exodo 5:2). . . . "Tunggal mainayon a pammanecnec iti pannakabalin ti Dios a pagkedkedan ti ari ti Egipto, maisangbay isuna iti napigpigsa ken nakarkaro ti panangkaritna iti Dios. . . .Daytoy a kaso ket nalawag a mangiladawan iti basol maibusor iti Nasantoan nga Espiritu. . . .In-inut nga ikkaten ti Dios ti EspirituNa. IkkatenNa ti mangpawil a bilegna, ipaimaNa ti ari iti kadacsan kadagiti amin a nadawel - bagi." - CC, p. 89. 49
Hueves Agusto 27 5. TI PROPETA A SAAN A DUMNGEG a. Mano a daras a pinadas ti Dios nga alaen ti imatang ni Balaam? Numeros 22:22-27. b. Ania ti nanglapped kenni Balaam iti insegida a pannakabigbigna iti mensahe ti Dios? 2 Pedro 2:20, 21. No napaaytayo ken patien a dagiti banbanag saan a kumanonong iti kayattayo, saan ngata a, mabalin a, padpadasen ti Dios nga alaen ti imatangtayo? "Nabulsecan ni Balaam iti nainlangitan a mensahero ket saanna nga ammo a serserraan ti Dios ti dalanna." - PP, pp. 441, 442. "Ti maysa laeng a naipateg a basol sabidonganna ti intero a kababalin [ni Balaam] ken nanggubuay iti pannakadadaelna." - CC, p. 114. "No ti maysa silalawag a makitana ti pagrebbenganna, saanna coma ipagarup ti mapan mangikararag iti Dios a maekskyus isuna a mangaramid iti dayta. Rumbeng ketdi nga, buyogan ti napakumbaba, sisusuko nga espiritu, agkiddaw isuna iti pigsa ken sirib tapno maaramidna ti pagrebbenganna." - Ibid., p. 113. "Nalakatayo a kumita kadagiti ekspiriensado a tattao kas talged manipud kadagiti panagay-ayo ti naimbasolan a ragsak. Ngem makitatayo pay la a masansan dagiti tattao nga iti nasapa a biagda nailuyosda kadagiti pangay-ayo ti basol ket isacrificioda ti impaay ti Dios a kinaagtutubo iti panagpennec iti bagi. Iti apagkanito saanda a maikeddeng no surotenda ti tignay ti prinsipio wenno ti panaggduyosda a mangituloy iti maiparit nga aramidda; ngem ti koriente ti sairo ti mapanecnekan a napigsa unay para iti naimbag a pangngeddengda kas iti kaso ti masirib ken nalinteg nga ari iti naminsan, Solomon." - RH, June 1, 1878. Viernes Agusto 28 PERSONAL A PANGREPASO A SALSALUDSOD 1. Mano a tattao ti kayat ti Dios a kasao a saanda kayat ti dumngeg Kencuana? 2. Kadagiti ania a wagas a karitentayo ti Dios kas inaramid ni Faraon? 3. Ania ti aramidentayo no saaantayo nga inkaskaso ti Dios? 4. Kasano a mapatangkentayo ti pusotayo ita maibusor iti Dios? 5. Ania dagiti pagpadaan ken pagdumaan da Faraon ken Balaam? 50
Sabado, Setiembre 5, 2015 Umuna a Pangsabado a Daton para iti Capilia iti Washington D.C. Kas ili nga agsagsagana para iti maikadua a yaay ni Jesus, nakautangkami iti panagyaman kadagiti Protestante a nagtaudanmi, isuda a babaen iti pagilian a mangsalacnib iti wayawaya ti relihion para kadagiti amin a tattao - ti Estados Unidos ti America. Ti kangrunaan a ciudad ti nacion ket Washington, Distrito ti Columbia, addaan sapasap a masakupan a pagtaengan ti agarup 650,000 a residente pakairamanan dagiti opisiales ti gobierno, mangibagi iti sabali a pagilian ken ti pamiliada ken iti linawas a popolasyon a nasurok a maysa a milyon nga agbibiahe manipud Maryland ken beddeng ti Virginia. Mamagbalin daytoy a maika23 a kaaduan iti popolasyon a ciudad iti uneg ti Estados Unidos, ken maika- pito a kadackelan a nagdadagupan ti ciudad. Daytoy nalawa a centro ti popolasyon pakairamanan iti economia, politica ken komersio ket nataba a disso para iti pannakaiwara iti evangelio. iti providencia ti Dios, nangibangonda Narugian ti trabaho ti repormasyon ditoy Washington D.C. idi arinonus ti 1970 nga addaan laeng iti mabilbilang a miembro. Bayat ti panagdur-as ti tiempo, idi 1980 nagatang ti bassit a balay iti Temple Hills, Maryland isu a nagbalin a simbaan. Iti panaglabas ti tiempo daytoy bassit a capilia nagservi kas naraniag a lawag iti daytoy nalawa a daga. Adu a kakabsat ti immay ditoy Temple Hills ket timmulongda a nangasaba ditoy a disso. Ti capilia a nausar iti adu a tawtawen aglaon laeng Gapuna a bassit unayen daytoy a pagdaydayawanmi gapu iti umad-adu a bilang ti miembro ken naynay a bisitami ngarud kasapulanmin ti nalawlawa a bilding. Kalpasan ti adu a kararag ken panagayunar, maysa a desisyon ti naaramid a gumatang iti nalawlawa a pasilidad a masarakan iti tengnga ti ciudad, a mangipaay kadacami iti naim-imbag a pannakaipatungpal iti pagrebbenganmi iti Dios "Mapancayo ket isuroyo ti amin a nacion." Ti pannakaipacdaar ti evangelio ket maipan iti amin a nacion, pagsasao ken tattao tapno amin ket maaddaan iti gundaway a dumngeg ken umawat iti sagot ti pannakaisalacan. iti ag30 a tattao. Agdawatkami kadagiti amin nga estudiante ti Eskuwela Sabatina a tumulong kadacami iti daytoy a proyecto a mangibangon iti baro a parola iti capitolio ti Estados Unidos. Gun-gunaannakay coma ti Dios a sibabacnang iti nabuslon a donasyonyo iti daytoy a proyekto. Dagiti kakabsatyo manipud Washington, D.C., U.S.A. 51
Leksion 10 Sabado, Setiembre 5, 2015 Panagdengngeg nga Awan Panagduadua "Bendito dagiti mangsalimetmet kadagiti pammanecnecna, nga agbiroc kencuana iti amin a pusoda" (Salmo 119:2). "Pakadadaelan ti adu a kararua ti kankanayon a maaddaan iti natibker a talged iti naragsac a rikna nga inawat ida ti Dios. Awan ti rikna a kasapulan a sursuroentayo ti agsanggir iti saoNa. . . Dagiti duadua ken buteng maibusor iti dayta nakaayabantayo a pakigubalan ket napapateg a suot ti pammatitayo, dagiti trabahador ti Dios nga agaramid cadacami ti saan a marukod a cangato ken agnanayon a cadackel ti dayag." - St, April 18, 1895. Maisingasing a Basbasaen: Steps to Christ, pp. 105 - 113. Domingo Agusto 30 1. ANIA TI ARAMIDEN ITI DUADUA a. No rautennatayo ni duadua, ania ti aramidentayo a mangsango iti daytoy? Salmo 37:3-7. "Ti pammatitayo agsadag iti pammanecnec, saan a demonstrasyon. Dagiti agkalikagum nga agduadua maaddaan iti gundaway; kabayatan a dagiti pudno nga agtarigagay a mangammo iti kinapudno makasarac iti abunaw a pammanecnec a pangisadaganda iti pammatida" - SC, p. 105. b. Apay a saantayo a mabaelan a sungbatan ti tunggal saludsod wenno masolbar ti tunggal duadua? Isaias 55:8, 9. "No mabalin para kadagiti naparsua ti manggun-od iti naan-anay a pannakaawat iti Dios ken kadagiti ar-armidNa, no matun-oyan daytoy a punto, awanen ti ad-adu pay a panangtackuat iti kinapudno, awanen ti idadackel ti pannakaammo, awanen ti ad-adu pay a pannakasukog ti panunot wenno puso. Saanton a kangatoan ti Dios; ket ti tao, gapu ta naton-oyanna ti pagpatinggaan ti pannakaammo ken magun-odan, agsardengen nga agdur-as. Agyamantayo iti Dios ta saan a kasta" - Ibid., p. 109. 52
Lunes Agusto 31 2. DAGITI SOLUSYON TI DUADUA a. Kasano kaimportante ti agdamag kadagiti saludsod ken ti mangsukog iti sirib ti panunottayo agingga a mabalin? Proverbio 4:7. Ania nga ehemplo ti impaay ni Jesus? Lucas 2:52. "Iti babaen ti mangkonkontrol nga inpluensia ni Cristo, magun-odan ti nataoan a panunot ti tao dagiti nakakaskasdaaw a banbanag. Mapabilegda coma a manggaw-at iti kangatoan a pagibasaran ti nainsiriban a magun-odan. No iyun-una ti buteng ken pannakaammo ti Dios, awan ti peggad uray no agpangato unay ti agad-adal. Ti panna- kaammo iti Dios, ti panangawat iti pagayatanNa iti saoNa, agingga iti magammatan ti nataoan a panunot, maitipon iti kapanunotan ken mailaga iti kababalin, aramidenna a nalaing dagiti lallaki ken babbai. Ti panangadal iti sao ti Dios ti mamagbael kadatayo a mangaramid iti trabahoNa a sisisirib ken makaay-ayo. Ti panunot mapasayaat, mapalawa ken mapadackel. Dagiti kakasta a naynay nga agdal iti Sao agpangato ken agpasangoda nga agturong iti kangatoan a pagibasaran, agsipud ta makipasetda iti nadiosan a galad." - YI, Aug. 31, 1899. b. Ania ti nasisita iti panangbiroc iti sungbat kadagiti salsaludsodtayo? Santiago 1:5-8. "Adu dagiti kumita kadagiti ministroda a mangisangbay kadacuada iti lawag manipud iti Dios, kasla ipagpagarupda a nalaklaka daytoy a wagas ngem ti mariribokan a mapan iti Dios para kadagiti bagbagida. Ti kasta adu unay ti mapukawda. No inaldawda coma a suroten ni Cristo ken aramiden Isuna a bagnos ken mamalacad kadacuada, magun- odanda ti nalawlawag a pannakaammo iti pagayatanNa ket iti kasta magun-odanda ti napatpateg a kapadasan. Iti panagkasapulan iti daytoy a kapadasan, dagiti kakabsat a mangibunbunannag iti kinapudno magnada iti dalipato ti sabali; ket saanda a maam-ammo ti Espiritu ti Dios ket saanda a maaddaan iti pannakaammo iti pagayatanNa, gapuna a nalaka a magaraw iti pammatida. Saanda a natibker, agsipud ta agtalecda iti sabali a manggun-od iti kapadasan para kadacuada. Abunaw a sagana ti naaramid para iti tunggal anac ni Adan a lalaki ken babai, ti manggun-od iti pannakaammo iti nadiosan a pagayatan, tapno maan-anay ti Nacristianoan a kababalin, ken tapno madalusan babaen iti kinapudno. Saan a maidayaw ti Dios babaen kadagiti kakasta nga agkunkuna a pasurot ni Cristo nga awanan iti eksperimento a pannakaammo iti nadiosan a pagayatan wenno iti misterio ti kinadios." - 2 T, p. 644. 53
Martes Setiembre 1 3. PANANGREJECTAR KADAGITI TRADISYON A SAAN A NAIBASAR ITI BIBLIA a. Ania ti kasapulan a mangisina kadatayo manipud iti personal a panangawattayo iti mensahe ti Dios? Marcos 7:6-9. "Ti Biblia ti pagannurotan ti biag, mangisursuro kadatayo iti kababalin a kasapulan a masukog para iti masacbayan, immortal a biag. Ti pammatitayo, ti kannawidantayo, ti mamagbalin kadatayo a sibibiag a surat, ammoen ken basaen ti amin a tattao. Saan a kasapulan dagiti tattao ti nalidem a lawag ti tradisyon ken kustombre a mamagbalin a nalaka a maawatan ti Nasantoan a Surat. Kas kalawag ti panangipato a ti init, agranranyag sadi langit iti agmatuon, agkasapulan iti agan-andap a lawag ti aluten ti daga tapno manayonan ti dayagna. Dagiti sarsarita wenno sasao dagiti papadi wenno kadagiti ministro ket saan a kasapulan tapno mangisalacan iti estudiante manipud biddut. Agintuod iti nadiosan a Surat ket maaddaanca iti lawag. Iti Biblia tunggal pagrebbengan ket naaramid a nalawag, tunggal leksion ket maawatan, mangitutop kadagiti tattao nga agsagana para iti biag nga agnanayon. Ti sagot ni Cristo ken ti panangsilaw ti Espiritu Santo ti mangipalgac kadatayo ti Ama ken ti Anac. Ti sao ket eksakto a nangibagay kadagiti lallaki ken babbai ken agtutubo nga agbalin a nasirib iti pannakaisalacan. Iti sao isu ti siensia ti pannakaisalacan a silalawag a naipalgac. . .'Sukimaten dagiti Sursurat,' ta adda kencuana dagiti balacad ti Dios, ti timec ti Dios nga agsasao iti kararua." - FCE, pp. 390, 391. "Ti turay ti tao awitna ti pirma ti tao. Saantayo a palubosan ti rangko ken urnosen dagiti tattaotayo a mapan iti babaen ti panangidaulo ti nakapoy, nariro a sentimiento ti tao. Ti turay ti Dios ti agtacder a kangatoan. Ket kasapulan nga awagac ti ili a mangbigbig iti turayNa, a nangawit iti pammanecnec iti nadiosan a nagtaudanna." - 12 MR, p. 69. b. No isaadtayo ti tradisyon iti ngatoen ti Sao ti Dios, ania ti pakaiturongantayo nga aramiden? Mateo 23:23. "No maisanay ti panagayunar ken panagkararag iti espiritu a mangpalinteg iti bagi, makarimonda iti Dios. Ti solemne a panagtitipon para iti panagdaydayaw, ti panangaramid kadagiti narelihionan a seremonia, ti pammarang a panagpakumbaba, ti naipataw a sacrificio - amin ipacdaarna iti lubong ti testimonia a ti agar-aramid kadagitoy a banbanag ibilangna ti bagina a nalinteg. Dagitoy a banbanag awisenna ti agpalpaliiw iti nakana a ti imatang pagrebbengan, agkunkuna, 'Daytoy a tao maikari idiay langit. Ngem allilaw amin. Dagiti aramid saanda a magatang ti sumrekan sadi langit. Ti Maysa a naindaclan a daton a naaramid ket makaanay para iti amin a mamati." - 1 SM, p. 388. 54
Mierkules Setiembre 2 4. PERSONAL A PAMMATI: SALACNIB MAIBUSOR ITI DUADUA a. Kasano ti pannakaammotayo iti dalan nga agpalangit? Juan 14:6; 6:63; 8:31, 32. Iti sabali a bangir, kasano kaadu kadatayo ti makapukaw iti langit? "Naliday ti pusoc no mapanunotko no kasano daadu ti makapukaw iti dalan nga agpalangit gapu ta saanda nga inadal ti bagnos ti Dios a naited kadacuada. Awan ti mabalin nga urnos a mangisalacan cadagitoy a kararua, isuda nga addaan iti timec ti Dios nga agsasao kadacuada ngem awananda iti makaanay nga interes a mangsukimat ken mangam-ammo kadagiti bilbilin ti Dios a naited kadacuada, a mangitudtudo iti maymaysa a dalan nga agpalangit. Naimbag ti panagsaludsod ti apostol, 'Casanonto ti panaglisitayo; no ditay icancano ti casta unay a nagdackel a pacaisalacanan?' (Hebreo 2:3) Maiparang coma dagiti agtutubotayo nga addaan iti sapata a saanda a sagiden dagiti awan maayna a sarsarita, ngem ketdi agaramidda iti naanep a panagsukimat iti Nasantoan a Surat, tapno maipaayda kadagiti panunotda ti kasustansiaan, makapasalun-at a taraon, tapno agbalin a napigsa a managutob kadagiti ar-aramid ni Cristo a nagbalin a Suno para iti natnag a puli." - YI, Aug. 31, 1887. b. Ania ti kiddawentayo iti Dios a mangsalacnib kadatayo manipud iti panagduadua? Salmo 139:23, 24. "Siiinget ken sididilaw a kitaentayo dagiti bagbagitayo. Saan kadi a nasalungasing dagiti karitayo idi nagbautizartayo? Nataytayo kadi iti lubong ket nabiag ken Cristo? Sapsapulentayo kadi dagiti banbanag sadi ngato, ayan ni Cristo nga agtugtugaw iti makanawan ti Dios? Naputed kadit ti lubid ket nakaangclatayo iti agnanayon a Bato? Mailuyluyostayo kadi iti agus nga agturong iti pakadadaelan? Saantayo kadi nga ipakat ti peksatayo ket ikagumaan ti agturong iti ubbog? Saantayon nga agtactac no di ket siaalibtactayo nga aggaud; ket aramidentayo ti umuna a trabaho di la ket ta maaramidtayo iti awan maayna a panakadadaelan." - RH, June 7, 1887. "Isukoyo ti pusoyo tapno mapapino ken mapatarnaw; iti kasta agbalincayo a mairaman iti kinadios, a nalisianyo ti panagrupsa nga adda ditoy lubong gapu iti derrep. Iti kasta 'madadaancayo a sumungbat iti isu-amin nga agintuod cadacayo iti gapu ti inanama nga adda cadacayo ngem sipapakumbaba ken sidadayaw' (1 Pedro 3:15). Ti cappia ni Cristo matagikuayo." - 5 T, p. 333. 55
Hueves Setiembre 5 5. TI PAGBALIWAN A KASAPULAN a. Anianto ti pakaipadaan ti kapadasantayo no mapagballigiantayo ti panagduadua? Mateo 21:21, 22. "Babaen iti pammati ken Cristo, tunggal pagkurangan mapunoan, tunggal rugit madalusan, tunggal biddut maator, tunggal laing masukog. "'Ti kaaddayo Kencuana naaramidcayo a naan-anay' (Colosas 2:10). "Ti kararag ken pammati nadecket ti panagkaduada, ket kasapulan a maadalda nga agkadkadua. Iti kararag ken pammati adda nadiosan a siencia. Siencia a tunggal maysa a mamagbalin itoy a naballigi kasapulan a maawatan. Kinuna ni Cristo 'Aniaman a dawatenyo no agcararagcayo patienyo nga awatenyon ket maaramidto' (Marcos 11:24). Aramidenna daytoy a nalawag tapno ti panagdawattayo ket maitutop iti pagayatan ti Dios; Kasapulan a kiddawentayo dagiti banbanag nga inkariNa, ket aniaman a maawattayo kasapulan a maaramat iti panangaramid iti pagayatanNa. Masabat dagiti kondisyon, ti kari ket nalawag." - Ed., pp. 257, 258. b. Ania coma ti ayotayo kadagiti padatayo a mamati? Juan 17:20, 21. "Dagiti makigubgubat kadagiti gubat para iti Prinsepe ti biag kasapulan nga iturongda iti ruar dagiti igamda a makigubat, ket saanda a mangsukog iti pauneg a kuadrado ket iturongda dagiti igam a pangdadaelda kadagiti tattao nga agserservi iti babaen ti bandera ni Princepe Emanuel. Awanen ti tiempo a dangran ken dadaelen ti maysa ken maysa." - Christ Triumphant, p. 235. Viernes Setiembre 4 PERSONAL A PANGREPASO A SALSALUDSOD 1. Apay a palubosan ti Dios ti posibilidad nga agduadua? 2. Ania ti bukodtayo a pagrebbengan iti pannakaikkat iti duadua? 3. Ania ti kadawyan a pagtaudan ti duadua? 4. Kasano a mapagballigiantayo amin a duadua? 5. Anianto ti resulta ti mawayawayaan manipud duadua? 56
Leksion 11 Sabado, Setiembre 12, 2015 Maysa a Pakasaritaan iti Panangdengngeg iti Dios "Denggenyo ti pannursuro, ket sumiribcayo, ken dicayo coma agkedked" (Proverbio 8:33). "Maysa a paset ti panawen [da Adan ken Eva] ti sakopen. . . Iti panangawat iti ibibisita dagiti angeles, idedengngeg kadagiti bilbilinda, ken iti naragsac a panagut-utob." - 1SP, p. 25. Maisingasing a Basbasaen: Education, pp. 13-19 Domingo Setiembre 6 1. ADAN KEN EVA a. Kasano a mangngeg da Adan ken Eva ti Dios? Genesis 3:8 (umuna a paset). "Ti trabaho iti tunggal aldaw mangisangbay kada Adan ken Eva iti salun-at ken ragsac, ket ti naragsac a paris kablaawanda a siraragsac ti ibibisita ti Namarsuada, kas iti nalamiis nga aldaw a nakipagna Isuna ken nakisao kadacuada. Inaldaw a suroan ida ti Dios kadagiti leksionNa." - MH, p. 261. "Rupan-rupa, puso-iti-puso a pannakisao iti Namarsua isu ti nangato a gundaway ni Adan. No nagtalinaed a napudno iti Dios, amin dagitoy ket agnanayon coma." - Ed., p. 15. b. Kasano nga immawat da Adan ken Eva iti nadiosan a bagnos kalpasan a simmangbay ti basol iti lubong?Genesis 3:16-19. "Impakaammo dagiti angeles ken Adan a gaputa ti salungasingna ti nangisangbay iti ipapatay ken kinaay-ay, ti biag ken immortalidad ket maisangbay babaen iti sacrificio ni Jesu-Cristo. "Kenni Adan a naipalgac ti masacbayan, napapateg a paspasamac, manipud iti pannakapapanawna idiay Eden agingga iti layus ken agpatuloy agingga iti yaay ni Cristo iti rabaw ti daga." - 1 SP, p. 51. 57
Lunes Setiembre 7 2. NOE KEN ABRAHAM DIRECTA A MANGNGEGDA TI DIOS a. Kasano ti panangawat ni Noe iti nadiosan a bagnos? Genesis 6:13-21.Kasano a sumungbat ni Noe iti bilin ti Dios? Versiculo 22. "Amin a panagsao ti langit ken ti natnag a puli ket babaen ken Cristo. Ti Anac ti Dios ti nangted kadagiti umuna a dadackeltayo ti kari ti pannakasubbot, Isuna ti nangipalgac iti Bagina kadagiti patriarca. Naawatan da Adan, Noe, Abraham, Isaac, Jacob ken Moises ti evangelio. Kimmitada iti pannakaisalacan babaen iti Suno ken Mangitacder. Dagitoy nasantoan a lallaki di ugama makisasaoda iti Mannubbot, nga umay iti lubongtayo iti nataoan a lasag; ket sumagmamano kadacuada ti nakisao ken Cristo ken kadagiti nainlangitan nga angeles iti rupan-rupa. . "Ni Cristo ti nakisao iti iliNa babaen kadagiti propeta. . . Timec ni Cristo ti agsasao kadatayo babaen iti Daan a Testamento." - PP., pp. 366-367. b. Kasano ti pannakisao ti Dios kenni Abraham, ken ania ti sungbat ni Abraham? Genesis 22:1, 2, 11, 12. "Sinagutan ti Dios ni Abraham iti naindaclan a dayaw. Dagiti nainlangitan nga angeles ti nakipagna ken nakisao kencuana kas gayyem, iti gayyem." - Ibid., p. 138. "Bisbisitaen pay laeng dagiti nainlangitan nga angeles ti daga kas idi al-aldaw a nakipagna ken nakisaoda kada Abraham ken Moises. Iti baet ti adu nga aktibidad dagiti agkakadackel a ciudadtayo, iti baet dagiti umariwekwek a nangletlet kadagiti kalkalsada ken nangpunno kadagiti pagtagilakoan, a manipud iti bigat agingga iti rabii agtignay dagiti tattao a kasla ti negosio ken ay-ayam ken ragragsac ti adda iti biag, idinto a sumagmamano ti mangutob kadagiti saan a makita a kinapudno - uray ditoy addaan pay laeng ti langit kadagiti parabantay ken sasantona. Adda dagiti saan a makita nga ahenciaNa a mangpalpaliiw iti tunggal sao ken aramid dagiti tattao. Iti tunggal ummong para iti negosio ken ragragsac, iti iti panagdayaw, ad-adu pay dagiti dumdumngeg ngem kadagiti makita ti kadawyan a mata. No dadduma dagiti nainlangitan a bisita ipaigidda ti kurtina a mangilemmeng kadagiti saan a makita a lubong tapno dagiti panpanunottayo ket maikkat manipud iti agdardaras ken kinapardas ti biag tapno utoben nga adda dagiti saan a makita a sacsi kadagiti amin nga aramiden wenno saoentayo." - COL, p. 176. tunggal taripnong para 58
Martes Setiembre 8 3. MOISES KEN AARON a. Kasano nga imbagnos ti Dios ni Moises iti tiempo a pimmanaw ti Israel idiay Egipto? Exodo 3:4, 10. "Makisasao ni Moises ken Jesus iti rupan-rupa kas ti pannakisao ti tao iti gayyemna." - RH, March 2, 1886. "Riribokenna ti kasiriban nga isip a mangibuksil iti nadiosan a bunannag ti gumilgil-ayab a kayo a bassit. Saan dayta a tagtagainep; saan met a parparmata; maysa a sibibiag a kinapudno - banag a nakita ni Moises kadagiti matana. Nangngegna ti timec ti Dios nga umaw-awag kencuana manipud iti kayo a bassit ket inabbonganna ti rupana, maamirisna nga agtactacder isuna iti presencia ti Dios. Makisasao ti Dios iti tao. Pulos a di mailadawan ni Moises ti naimaldit iti panunotna a buya a nakitana, ken ti timec a nagsao kencuana; ngem daytoy nga impresyon pulos a di naikkat. Immasideg unay ti langit kencuana; ket siraraem a dimngeg kadagiti balikas, 'Siac ti Dios ni amam, ti Dios ni Abraham, ti Dios ni Isaac, ken ti Dios ni Jacob' (Exodo 3:6). Anian a nakakaskasdaaw a panagpakumbaba ti Dios a nangpanaw iti nainlangitan a korte ket ipaduyacyacna ti Bagina kenni Moises, makisasao kencuana iti rupan-rupa, 'kas ti maysa a tao a makisao iti gayyemna' (Exodo 33:11)." - 1 BC, p. 1099. b. Kasano ti pannakisarita ni Moises iti Dios? Exodo 33:18, 19. "Napabileg gapu iti pammatalged ti presencia ti Dios, immas-asideg pay ni Moises ket pinadasna ti nagkiddaw pay iti bendisyon. 'dawatec kenca,' kinunana, 'iparangmo ti dayagMo' (Exodo 33:18). Ipagarupmo a tinubngar ti Dios ni Moises iti panagipagarupna? Saan kinapudnona, Saan a nagkiddaw ni Moises gapu iti awan maayna a kuriosidad. Adda panggepna. Nakitana nga iti bukodna a pigsa saanna a maaramid a makaay-ayo ti trabaho ti Dios. Ammona a no maaddaan iti nalawlawag a kapanunotan iti dayag ti Dios, mabaelanna ti mangitrabaho iti importante a misyonna, saan nga iti bukodna a pigsa no di ket iti pigsa ti Apo Dios a Mannacabalin-amin." - RH, May 11, 1897. k. Ania dagiti nagduduma a wagas nga inusar ti Dios a makisao kenni Aaron? Exodo 6:13; 8:5; Levitico 10:8. 59
Mierkules Setiembre 9 4. DAGITI ISRAELITAS NABIGBIGDA TI TIMEC TI DIOS a. Kasano a nagsao ti Dios kadagiti Israelitas iti asideg ti Bantay Sinai? Deuteronomio 5:4, 22. "Pinakuyogan ti Dios ti pannakaipacdaar ti lintegNa kadagiti parang ti pannakabalin ken dayagNa, tapno ti iliNa pulos a dida malipatan ti parang, tapno mamalditanda iti kasta unay a panagdayaw para iti Nangaramid iti linteg, ti Namarsua ti langit ken daga. IpakitaNa pay kadagiti amin a tao ti kinasagrado, kinapateg, ken ti kinaagnanayon ti lintegNa." - PP, p. 309. b. Ania ti pinilida imbes a makisaoda a direkta iti Dios? Apay? Deuteronomio 5:23-27. "Dagiti tattao ti Israel narimbawan iti buteng. Ti nakabutbuteng a pannacabalin ti Dios kasla nakarkaro ngem ti mabaelan ti agpigpigeger a pusoda. Ta iti pannakaiparang ti naindaclan a pagannurotan ti Dios iti sangoda, naamirisda a pulos a dida naamiris idi ti makapagura a kababalin ti basol ken ti kinamanagbasolda iti imatang ti nasantoan a Dios. Pimmanawda a naglemmeng iti bantay gapu iti buteng ken siddaaw. Impukkaw ti umariwecwec kenni Moises, 'agsaoca cadacami' ket ipangagminto, ket saan coma a ti Dios ti makisao cadacami, di la ket ta mataycami.' Insungbat ti pangulo, 'Dicayo agbuteng, ta ti Dios immayen a mangsuot cadacayo, tapno ti panagbuteng kencuana adda iti sangoyo, tapno dicayo agbasol, ket dagiti tattao nagyanda iti adayo, ket ni Moises immasideg iti napuscol a sipnget isu nga ayan ti Dios' (Exodo 20:19-21." - Ibid., pp. 309, 310. k. Kasano ti panagsao ti Dios kadagiti Israelitas iti unos ti adu a siglo? Lucas 1:70. "Babaen iti nakaparsuaan, kadagiti tipo ken simbolo, kadagiti patriarca ken propeta, ti Dios nagsao iti lubong." - DA, p. 34. "O ta sica, maysa a nacion nga ad-adda a napaboran, naammoanda ti tiempo ti ibibisitana, ket dagiti banbanag a maipaay ita cappiam! . . . Saan laeng nga adipen, delegado ken propeta, ti nagkedkedam ken inumsim, no di ket ti Maysa a Nasantoan ti Israel, isu ti Mannubbotmo." - GC, p. 22. 60
Hueves Setiembre 10 5. PANANGDENGNGEG ITI DIOS ITI KAPADASANTAYO a. Kasano ti panagtarigagay ti Dios a makisao kadatayo ita? Hebreo 1:2; Juan 5:39. "Inawat da Adan ken Eva ti pannakaammo babaen iti directa a pannakisao iti Dios; ken nagad-adalda Kencuana babaen kadagiti ar- aramidNa. . . Ngem gapu iti panagsalungasing pinuted ti tao ti panagad- adalna manipud iti Dios babaen iti directa a pannakisao, ken iti naindaclan a rukod, babaen kadagiti ar-aramidNa. . . Ti nakaparsuaan isaona ti Namarsuana. Ngem dagitoy a paltiing sangkapaset ken saan a naan-anay. Ket iti natnag a kasasaadtayo, pinakapoytayo dagiti bileg ken limitado ti makita, saantayo a mabaelan ti mangipatarus a sipupudno. Kasapulantyo ti naan-anay a pannakaipalgac ti Bagina nga inted ti Dios iti naisurat a saoNa." - Ed., pp. 16, 17. b. Ania a kita ti personal a kapadasan ti kayat ti Dios a mapaadda kadatayo iti SaoNa? Salmo 34:8; Jeremias 15:16; 29:13. "Adda pammanecnec a nakalukat iti amin - ti kangatoan unay a de- adal, ken ti awan pulos inadalna - ti pammanecnec ket kapadasan. Awisennatayo ti Dios a mismo a panecnecantayo ti kinapudno ti saoNa. . . . Imbes nga agsanggir iti sao ti sabali, ramanantayo para iti bagbagitayo." - SC, p. 111. "Ammo ni Cristo no sino ti patienna. Saanna laeng a basaen ti Biblia; mapadasanna ti bileg ti panursurona. . . . "Makapagsacsi isuna, 'kinasapulac ti tulong ket nasarakac ken Jesus. . . Saludsodem kadi no apay a mamatiac ken Jesus? - Gapu ta Isuna ti nadiosan a Mannubbotko. Apay a patiec ti Biblia? - Agsipud ta nasarakak nga isu ti timec ti Dios iti kararuac." - FLB, p. 16. Viernes Setiembre 11 PERSONAL A PANGREPASO A SALSALUDSOD 1. Kasano a binaliwan ti basol ti pannakisao ti Dios kada Adan ken Eva? 2. Kasano ti pannakisao ti Dios kadagidi immuna a patriarca? 3. Ania ti naamiris ni Moises iti aggilgil-ayab a kayo a bassit, ken kasano a nagtignay isuna? 4. Kasano a nagsao ti Dios iti Israel bayat ti panawen ti Daan a Testamento? 5. Kasano a mangngegtayo ti Dios ita? 61
Leksion 12 Sabado, Setiembre 19, 2015 Denggen ni Jesus ti Amana "Ni Apo Jehova intedna caniac ti dila dagiti nasursuroan, tapno mammoac coma no asino ti panangpapigsa cadagiti nabannogan babaen cadagiti sasao; isu agriing a biniganbigat, isu riingenna ti lapayagco a pagdengngeg a cas cadagiti nasursuroan. Ni Apo Jehova linuctanna ti lapayagco, ket saanac a nasukir, ket diac met timmuckiad" (Isaias 50:4, 5.). "Nagun-od ni Jesus ti pannakaammo kas met kadatayo." - DA, p. 70 Maisingasing a Basbasaen: Desire of Ages, pp. 68-74 Domingo Setiembre 13 1. TI WAGAS NI JESUS NGA AGSURSURO a. Kasano a nasursuro ni Jesus ti kinapudno? Hebreo 2:10, 16-18; Mateo 7:7. b. Sino ti maestroNa? Juan 5:20 "Ni ubing nga Jesus saanna a naawat ti sursuro kadagiti pagadalan ti sinagoga. Ti inana ti immuna a nataoan a maestraNa. Manipud iti bibigna ken kadagiti nalukot a libro dagiti propeta, naadalNa dagiti nainlangitan a banbanag. Dagiti balikas nga Isuna a mismo ti nangisao ken ni Moises para iti Israel insuro ti inaNa Kencuana. Bayat ti idadackelNa manipud kinaubing itan agtutubon, saanNa a kinalikguman ti pagadalan dagiti rabi. SaanNa a kasapulan ti adal a magun-odan sadiay, ta ti Dios ti ManursuroNa. . . "Yantangay ta nagun-odanNa ti pannakaamo kas met kadatayo, ti nadecket a panangammoNa kadaggiti Sursurat ipakitana no kasano ti kinasaet dagiti nasapa a tawtawen nga in-gubetNa iti panangal iti sao ti Dios. Ken nailukat iti sango ti nagdackelan a pagbasaan kadagiti ar- aramid ti panagparsua ti Dios. Isuna a nangaramid kadagiti amin a banbanag inadalNa dagiti leksion nga insurat ti bukodNa nga ima iti daga ken baybay ken tangatang. . . . InadalNa ti biag dagiti mula ken ayup, ken ti biag ti tao." - DA, p. 70. 62
Lunes Setiembre 14 2. APAY A SAAN A NAPAN NI JESUS ITI PAGADALAN a. Apay nga agkedked ni Jesus ti agadal kadagiti rabi? Roma 10:3; Juan 7:16. "Kadagidi alaldaw ni Cristo, dagiti manursuro kadagiti agtutubo ket managpammarang. Kabayatan ti panagmisyonNa, impacdaar ni Jesus, 'Maallilawcayo agsipud ta dicay ammo dagiti Sursurat wenno ti pannacablin ti Dios?' ket pinabasolNa ida 'nga isursuroda dagiti sursuro a bilbilin dagiti tao' (Mateo 22:29; 15:9) Nagbiaganda ti tradisyon, napadackel ken rinaraem a nakarkaro ngem kadagiti Sursurat. Dagiti pagsasao dagiti tattao ken dagiti awan patinggana a paulit-ulit a seremonia ti nangsakup iti dacdackel a paset ti biag ti agad-adal, ket nabaybay-an ti edukasyon a mangipaay iti pannakaammo iti Dios. Dagiti masursuro ket agtultuloy a mangpalpalawa kadagiti babassit a banbanag, ibinsabinsada ti tunggal detalye nga aramiden kadagiti ceremonia ti relihion, ket aramidenda ti pannakasalimetmetna a kangatoan nga obligasyonda. Agbayadda 'ti pagcapullo ti yerbabuena, ti anis ken ti comino, idinto a dida 'icancano dagiti banag a napatpateg iti linteg ngem isuda, ti kinalinteg, ti panangngaasi ken ti pammati' (Mateo 23:23). Kasta a naisangbay ti nakaad-adu a rugit a nangilemmeng iti buya ti agtutubo ti naindaclan a pateg ti servicio ti Dios. "Iti Sistema ti edukasyon awan ti lugar para iti personal a kapadasan nga isu ti pakasursuroan ti kararua para iti bagina ti pannakabalin ti 'Kas kinuna ti Apo,' ket magun-odan dayta panagtalec iti nadiosan a sao nga isu laeng ti mangisangbay iti cappia ken bileg ti Dios. Makumikom kadagiti seremonia, dagiti estudiante kadagitoy a pagadalan saan a makabiroc iti naulimec nga oras tapno makisaoda iti Dios ket denggen ti timecNa nga agsao iti pusoda. Dayta ibilang dagiti rabi a kangatoan nga adal nga iti kinapudno kaindaclan a tubeng iti pudno nga adal. Maisupadi iti amin a pudno a pannakasukog. Iti babaen ti panagsanayda, mapawilan ti bileg dagiti agtutubo, ket dagiti panunotda nabalod ken napaakikid." - FCE, pp. 438, 439. "Ti nataoan a galad ket kankanayon a makigubgubal para iti panagipeksa. Isuna a naaramid a naan-anay ken Cristo kasapulan nga maawanan iti kinatangsit, kinaan-anay iti bagi. Ket addanton ulimec iti kararua, ket mangngegton ti timec ti Dios." - ST, Apr. 9, 1902. b. Ania ti rejectaren ni Jesus iti panursuroda? Mateo 15:3, 9; Colosas 2:8. 63
Martes Setiembre 15 3. SIRARAEM A DI UMANAMONG a. Kasano a dimngeg ken nagsao ni Jesus a siraraem kadagiti pangpangulo ti bukodNa nga iglesia idi sinukatanda ti evangelio iti tradisyon, a nakaiyaw-awanan ti rinibo? Lucas 2:46, 47. "No nagparang ni Jesus a padpadasenNa nga isuro [dagiti rabi], marurodda a dumngeg. Ngem ar-artiokanda dagiti bagbagida nga isursuroda Isuna, wenno suotenda ti pannakaammoNa kadagiti Sursurat. Ti kinaemma ti agtutubo ken ti parabor ni Jesus ti nangikkat iti madi a panagipatoda." - DA, p. 80. b. Sino ti imbilang ni Jesus a pamiliaNa iti rabaw ti daga? Mateo 12:50. Kasano ti sungbatna idi a ti bukodNa a pamilia sumurot iti nataoan a tradisyon? "Dagiti kakabsat ni Jesus a lallaki ken babbai nasuroan kadagiti nakaad-adu a tradisyon ken ceremonia dagiti rabi, ngem ni Jesus saan a maallukoy a may-ayo kadagitoy a banbanag. Kabayatan a mangmang- ngeg iti amin a disso ti maulit-ulit nga 'Aramidenyo,' ken 'Dica,' nagtignay Isuna a waywayas kadagitoy a pawil. Dagiti gutoguten ti sociodad ken dagiti gutoguten ti Dios ket kankanayon nga agdungdungpar; ket bayat ti kinaagtutuboNa awan ti panangatakarNa a directa kadagiti custombre ken allagaden dagiti de-adal a manursuro, saan met Isuna a nagadal kadagiti pagadalanda. "Saan a sumurot ni Jesus iti aniaman a custombre a manggutogut Kencuana a sumina iti pagayatan ti Dios, saanNa met nga isaad ti Bagina iti babaen ti panursuro dagiti mangitag-ay kadagiti sasao ti tao a nangatngato ngem iti sao ti Dios. IkkatenNa iti panunotNa dagiti sentimiento ken pormalidad nga awan ti Dios a nakaibangonanda. SaanNa nga ipaayan ti lugar dagitoy a banbanag a mangimpluensia Kencuana. IsuroNa ngarud a naim-imbag a lapdan ti dakes ngem ti mangpadas nga atoren daytoy kalpasan a nagun-odna ti sarikedked ti panunot. Ket ni Jesus saanNa nga idauloan ti sabali babaen iti ehemploNa a mapan iti lugar a pakadadaelanda. Wenno isaadNa ti Bagina iti lugar a pakaisangbayanNa a makisuppiat kadagiti rabi, a mabalin a mangibanag ti pannakapakapoy iti inpluensiaNa kadagiti tattao. Isu met la ti rason a saan a may-ayo a mangsalimetmet dagiti awan maayna a seremonia ken mangulit kadagiti pagsasao nga iti misyonNa silalawag a kondinarenNa " - FCE, p. 439. 64
Mierkules Setiembre 16 4. PANAGSURSURO MANIPUD ITI APO a. Sino ti responsable iti edukasyon ni Jesus? Lucas 2:49; Juan 8:28. "Nupay paiturayan ni Jesus kadagiti dadackelNa, rinuggianNa iti nasapa a tawenNa ti nagtignay para iti Bagina iti pannakasukog ti kababalinNa. Idinto a ti inaNa ti umuna a nataoan a manursuroNa, agtultuloy ti panangawatNa iti edukasyon manipud iti Amana sadi langit. Imbes nga adalenNa dagiti nagtitinnawidan a sursuro nga impaima dagiti rabi iti ginasgasot a tawtawen, inadal ni Jesus manipud iti Nadiosan a Manursuro dagiti sao ti Dios, nadalus ken saan a natulawan, ken inadalNa pay ti naindaclan a libro ti nakaparsuaan. . . InsangbayNa ti nadaldalus a law-ang iti pagtaenganda. Nupay saanNa nga isaad ti Bagina iti panursuro dagiti rabi babaen iti panagbalinNa nga estudiante iti pagadalanda, ngem masansan a maidenna kadacuada, ket ti saludsod a dinamagNa, a kasla agad-adal Isuna, nangburburtia kadagiti mamasirib a tattao; ta dagiti ar-aramidda saan a maitunos kadagiti Sursurat, ket awananda iti sirib a nagtaud iti Dios. Uray kadagiti saan a naay-ayo iti saanNa nga yaanamong iti nalatac a custombre, ti adalNa kasla ngangatngato a kita ngem iti adalda." - FCE, pp. 439, 440. b. Ania ti rumbeng a sursuroentayo? Colosas 3:1, 2; Mateo 11:29. Kasano coma a maadalantayo? "Tunggal ubing mabalinna a gun-oden ti pannakaammo kas ti inaramid ni Jesus. Iti panangpadastayo a mangammo iti nainlangitan nga Amatayo babaen iti saoNa, umasideg dagiti angeles, mapapigsa dagiti panunottayo, ti kababalintayo maitag-ay ken mapapino. Ad-adda nga agbalintayo kas iti Mannubbottayo. Ket maimutectecantayo ti napintas ken nangayed a nakaparsuaan, ti ayattayo rumkuas a maisurot iti Dios. Idinto a ti espiritu ket masmasdaaw, ti kararua ket mapapigsa babaen iti iyaasideg iti Awan PatinggaNa babaen kadagiti ar-aramidNa. Pannakisao iti Dios babaen iti kararag sukogenna ti sirib ti panunot ken moral, ket ti naespirituan a bileg mapapigsa bayat ti panangpasayaat iti panpanunot kadagiti naespirituan a banbanag." - DA, pp. 70, 71. "Isu ti trabaho ti pudno nga edukasyon. . . ti mangsanay kadagiti agtutubo nga agbalin a managpanunot, saan laeng a mangiyanninaw iti kapanunotan dagiti tattao. Imbes nga ipamaysa ti adalda iti dayta insao wenno insurat dagiti tattao, maiturong koma dagiti estudiante kadagiti pagtaudan ti kinapudno, iti nalawa a kataltalonan a nailukat para iti panangsukimat iti nakaparsuaan ken paltiing." - Ed., p. 17. 65
Hueves Setiembre 17 5. DATAYO MET MAADDAAN ITI BALLIGI a. Kasano ti panangisagana ni Jesus ti Bagina para iti trabaho ti biagNa? Isaias 50:4, 5. "Pannakisao iti Dios, naan-anay a panangisuko iti kararua Kencuana, iti panangipatungpal iti saoNa iti lacsid ti palso nga education wenno custombre wenno tradisyon idi tiempoNa, isu ti nangmarka iti biag ni Jesus." - FCE, p. 440. b. Kasano ti panagadaltayo tapno agballigi? Isaias 55:6, 7. "Tapno agnanayon a naparagsit nga agtignay, ikagkagumaan nga iparang iti kinasantoda babaen iti sumagmamano a parang nga ar-aramid, ket iti pattapatta dagiti rabi, dagup ti relihion; idinto nga iti siu met la tiempo, babaen iti naynay a panagsukirda iti sao ti Dios; sumsumiasida iti dalan ti Apo. Ngem ti edukasyon nga adda iti Dios iti likudan daytoy, iturongna dagiti tattao a mangsapul iti Dios. . . Ti awan inggana ket saanNa ken dinanto pulos, maigalut kadagiti nataoan a gimong wenno nataoan a plano. Tunggal kararua kasapulan a maaddaan iti personal a kapadasan iti pananggun-od iti pannakaammo iti pagayatan ken daldalan ti Dios. Kadagiti amin nga adda iti babaen ti panangsanay ti Dios ket ipalgacda ti biag a saan a maitunos iti lubong, kadagiti custombrena, kadagiti kannawidanna ken kapadasanna. Babaen iti panagadal kadagiti Sursurat, babaen iti napasnec a kararag, mangngegda ti mensaheNa kadacuada, 'Agtalnacayo ket ammoenyo a siac ti Dios' (Salmo 46:10). No tunggal sabali a timec ket maimdengan, no tunggal naindagaan nga interes ket mailacsid, ti ulimec ti kararua aramidenna a nalawlawag ti timec ti Dios. Ditoy a masarakan ti talna Kencuana." - Ibid., pp. 440, 441. Viernes Setiembre 18 PERSONAL A PANGREPASO A SALSALUDSOD 1. Kasano ti panagsursuro ni Jesus? 2. Ania ti biddut iti sistema ti edukasyon idi tiempoNa? 3. Kasano nga impakita ni Jesus ti isusuppiatNa iti adu ken agdama idi a custrombre? 4. Kasano a mapasayaattayo ti sirib ti panunottayo? 5. Kasano nga agbalintayo a naballigi kas ken Jesus idi? 66
Leksion 13 Sabado, Setiembre 26, 2015 "Agsaoca, Jehova" "Dumngegca O ilic, ket agsaoacto. . . Siac ti Dios, Diosmo met laeng" (Salmo 50:7). "Kankanayon a nakasagana, ikunkuna, 'Agsaoca, Jehova; ta ti adipenmo denggenna' (1 Samuel 3:9)." - RH, July 26, 1898. Maisingasing a Basbasaen: Faith and Works, pp. 121, 122. Domingo Setiembre 20 1. MARIA, TI ADIPEN TI APO a. Ania ti ayo ni Maria idi nangipatulod ti Dios iti mensahe kencuana? Lucas 1:38. "[Paliiwen] ti nasam-it, kas iti ubing a pammati ni Maria, ti balasang iti Nazaret." - DA, p. 98. b. Sino met ti nangipadto kenni Cristo tapno mapapigsa iti pammati ni Maria? Lucas 1:41-43, 67-69; 2:25-32, 36-38. Sino ti nangpadas a mangdadael iti pammatina ken Jesus? "Nakisupiat ni Maria kenni Jesus ket in-gunamgunamna Kencuana a makitunos kadagiti kannawidan dagiti rabi. Ngem saan a maallukoy Isuna a mangbaliw iti ugaliNa a mangut-utob kadagiti ar-aramid ti Dios ken ti mangikagumaan a mangpalag-an iti panagsagaba dagiti tattao, uray kadagiti umel nga ayup. Idi ginutogut dagiti papadi ken manursuro ti tulong ni Maria a mangkontrol ken Jesus, naindaclan ti pannaka- riribokna; ngem ti panangipakitaNa kadagiti sagudayen dagiti Sursurat a mangtapaya kadagiti ar-aramidNa. "Iti tiempo nga agngatangata iti nagbaetan ni Jesus ken dagiti kakabsatNa, a saan a mamati nga Isuna ti Imbaon ti Dios; ngem abunaw ti pammanecnec a ti KababalinNa ket nadiosan. Nakitana Isuna a nangisacrificio iti Bagina para iti pagimbagan ti sabali. Ti presenciaNa nangisangbay iti nadaldalus a law-ang iti pagtaengan, ket ti biagNa kas levadura nga agtrabtrabaho iti baet dagiti elemento ti sociodad." - Ibid., p. 90. cappia ti simmangbay kencuana bayat 67
Lunes Setiembre 21 2. SAMUEL, MAYSA NGA ADIPEN TI DIOS a. Ania a kapadasan ti modelotayo iti inaldaw? 1 Samuel 3:7-10. "No isaadyo dagiti bagbagiyo iti pagsaadanyo tapno denggenyo ti timec ti Dios, mapancayo iti sangoNa iti inaldaw, saoen, 'Agsaoca, Jehova; ta ti adipenmo denggenna.' 'Apo, ania ti kayatMo nga aramidec?' (1 Samuel 3:9; Aramid 9:6)." - GCDB, March 20, 1891. "Kasapulantayo itan nga ipakumbaba dagiti pusotayo iti sango ti Dios. Saantayon nga aguray iti nadarasodos nga ayo, no di ket iti naanep, naraem nga ayo." - 19 MR, p. 28. b. Kasano ti panangibilangtayo iti tunggal talento, gundaway, ken katulongan nga adda kadatayo? 1 Cronicas 29:12-14. Ania ti makadadael iti daytoy nga ayo ken mangduprac iti naespirituan a kapadasantayo? "Nupay kasano kalawa, kasano kabassit, dagiti talentom, laglagipem nga aniaman nga adda kenca ket naitalec laeng kenca. SusuotenNaka ti Dios, ipapaayannaca iti gundaway tapno panecnecam ta bagim no napudno. Kencuana a nakautangka kadagiti amin a paglaingam. Isu ti akinkukua ta bileg ta bagim, panunot ken kararuam ket para Kencuana a maiyusar dagita a bileg. Ta panawenmo, inpluensiam, laingmo, ta siglatmo - amin nabilangda para Kencuana a nangted iti amin. Isuna a mangusar kadagiti sagotna iti kaimbagan ikagumaanna babaen iti napasnek a gakat a mangipatungpal iti naindaclan a plano ti Apo para iti pannakaitag-ay ti sangkataoan. "Agpinget iti trabaho a rinugianyo, agingga a magun-odyo ti balligi kalpasan ti balligi. Adalanyo dagiti bagbagiyo para iti panggep. Pagtalinaeden iti imatangyo ti nangato a pagibasaran tapno maipatungpal ti nain-indaclan ken nain-indaclan pay nga imbag, iti kasta maiyanninaw ti dayag ti Dios." - YI, Jan. 25, 1910. "Adayo nga ad-adu ti maaramidan ti bagi iti narelihionan a kapadasan ngem iti mapanunottayo. No mailanza ti bagi, no maisuko ti nasukir a pagayatan, ngarud ti pagsasao ti puso ket, "saan a ti pagayatac, no di ket ti pagayatam, O Dios, Isu nga agtakigua kaniac ken Isu ti pagserviac.' 'Agsaoca, Jehova; ta ti adipenmo denggenna.' Awan ti kas ti katibker dagiti bituen, nalamiis ken saan a magaraw. Daytoy naimbukodan, nainlubongan a dignidad saanton a mamentenar. Addanto napintas a templa ti kinadalus, pannakaitag-ay ken kinatan-oc, nga isu ti sirib manipud ngato ken ti kinaemma ken kinapakumbaba ni Jesu-Cristo. Napili ti inosente a cordero a mangibagi ken Cristo." - 12 MR, p. 191. 68
Martes Setiembre 22 3. AGBALIN KAS KEN SAMUEL a. Ania ti pagtaudan ti balligi para iti tunggal Cristiano? 1 Corinto 15:10. "Ti balligi ti tunggal trabaho ket agdepende iti bendisyon ti Dios. No agtrabaho ti Apo kenca, mabaelam nga aramiden no ania ti intudingNa kenca nga aramidem. Iti Dios, ti maysa mabalinanna a kamaten ti ribo ket ti dua mapaglibasna ti sangapulo ribo. Ket agingga a pagtalinaedem ti espiritu ti kinaFariseo, ti espiritu ti Dios saanto a makipagtrabaho kenca agsipud ta saanmo a marikna ti naan-anay a panagsanggirmo Kencuana. No agbalinca nga agsursuro iti pagadalan ni Cristo, matagikuam ti kinasimple ken kinaemma ti bassit nga ubbing, ket naannugotcanto a makibinnalacad kadagiti kakabsat a lallaki ken babbai, ket agkararag a sipapasnec para iti tulong nga aggapu iti Dios. Maluktanton ta lapayagmo ket mabaelamton ti agsao manipud ita pusom, 'Agsaoca, Jehova; ta ti adipenmo denggenna.'" - EGW 1888 Materials, p. 410. b. Ania ti pagtaudan ti pannakapaay para iti asinoman a Cristiano? Proverbio 12:15; Isaias 5:20 "Kalikaguman ti Dios nga isaad ti espirituNa kenca; ngem saanNa a maaramid daytoy kabayatan a napnoka iti bagim. No matay ti bagi, mariknam ti mangbiag nga inpluensia ti espiritu ti Dios. Nabalacadan ti ili ti Dios a mangsapul iti panagkaykaysa. . . Saan a tiempo daytoy ti panaggugura ken panagsisina, para iti panangpalugod iti managim- bubukod ken sukir nga espiritu. Ipaima kadi ta bagim wenno iti kinasukirmo, di maisuko a nakasaganaca a mangibilang disposisyonmo kas pammanecnec ti napudno nga integridad? Pawilan coma ti Dios a mabulsecka, kas kadagiti Fariseo, ket isaadda a naimbag ti dakes ket dakes ti naimbag. Pulos a dica maaddaan iti nain-indaclan a pammanecnec ngem iti adda kencan iti lugar a pagtrabtrabahoan ti Espiritu ti Dios. Ti Apo pulos a saanNa nga isingasing nga ikkaten ti amin nga okasyon ti duadua kadagiti tattao. Mangipaay iti makaanay a pammanecnec tapno maisangbay ti napudno a panunot iti umno a desisyon; ngem no naikeddengmon a surotem ti bukodmo a dana, no kasla ka ken Saul, saan nga umannugot a mangbaliw iti aramidmo gapu iti kinatangig ken kinasukir ti pusom, gapu iti kinaignorante iti bukodmo a kasasaad , saanmo a mabigbig ti lawag. Makipagkunaca ken Saul, 'Tinungpalco ti bilin ni Jehova, (1 Samuel 15:13." - Ibid., pp. 410, 411. 69
Mierkules Setiembre 23 4. MAYSA A PAKABAGBAGAAN a. Ania ti mapasamac kadagiti agsanggir iti nataoan a kapanunotan imbes a suroten ti pammagbaga manipud iti Dios? Proverbio 1:24-26. "Bayat ti panangutobtayo kadagiti solemne a balikas ti ballaag a naiturong iti Israel, iti imahinasyon naisangbaytayo iti sangoanan ti puraw a trono, lugar nga iti presencia ti naummong nga universo, maocom ti tunggal tao kas maitutop kadagiti inar-aramidna iti bagina. . . "Awan ti mangngaasi iti kinaubbaw dagiti nangumsi ken nangilacsid iti Dios. Awan ti mangbang-ar iti leddaangda. Inlacsidda ti pudno ken naayat a Gayyemda, tapno surotenda ti dana ti nam-ay ken nailubongan a ragsac. Igagarada no dadduma ti agsubli iti Dios. Ngem ti lubong, kadagiti ubbaw ken allilawna, isu ti nangagsep iti imatangda. Dagiti ubbaw a pagliwliwaan, kinatangsit iti kawwes, panangpalugod iti raman, ti nangpatangken iti puso ken nangpangudel iti konsiensia tapno saanda a mangngeg ti timec ti kinapudno. Ti pagrebbengan ket nalais a sao. Dagiti banbanag nga awan patinggana ti pategna ket saan a naipateg agingga a napukaw ti puso ti amin a tarigagay nga agsacrificio para Kencuana a nangipaay iti kasta unay para iti tao. Ngem iti tiempo ti panagani ummongenda ti apit ti immulada. . . "'Iti casta awagandacto, ngem diacto sumungbat; birukendacto a sigaganetget, ngem didacto masaracan; Agsipudta ginurada ti panna- caammo. Ket saanda a pinili ti panagbuteng ken Jehova; Nagmadida iti pammagbagac; linaisda amin a panangtubngarco. Gapuna canendanto ti bunga ti cababalinda met laeng, ken mapnodanto cadagiti ing-ingpenda met laeng' (Proverbio 1:28-31)." - ST, Aug. 18, 1881. b. Ania ti kari kadagiti dumngeg iti Dios? Proverbio 1:33. "Adda kadi masaracantayo a nasigsigurado a bagnus ngem ni Apo Jeus? Ti pudno a relihion ket naikaysa iti Sao ti Dios ken buklen ti panangibagnus ti Maysa a Nasantoan iti panunot, sao ken aramid. Ni Jesus nga Isu ti Dalan, ti Kinapudno ken ti Biag, alaenNa ti napakumbaba, napasnec, agsapsapul a naimpusoan, ket kunaNa, Surotennac. IdauloanNa isuna iti nakipet a dalan nga agturong iti kinasanto ken langit. Linuctan ni Cristo ti dana para kadatayo babaen iti nagindaclan a pateg Kencuana. Saantayo a nabati a maitublac iti dalan ti sipnget. Adda ni Jesus iti makannawantayo, mangipacpacdaar, 'Siac ti Dalan.' Ket amin a mangikeddeng a sumurot a naan-anay iti Apo maiturongda iti naarian a dana, wen iti dana a nailucat a pagnaan dagiti sinubbot ti Apo ." - RH, March 29, 1906. 70
Hueves Setiembre 24 5. MAYSA A KIDDAW a. Ania ti maadaltayo manipud iti kararag ni David? Salmo119:33- 38. "Ti managbasol nga agkedked a mangipaay iti bagina iti Dios ket adda iti panengngel ti sabali a bileg, dumdumngeg iti sabali a timec, a dagiti singasingna ket maisupadi la unay ti kababalin. Nasged a rikna ti mangkontrol kencuana, nabulsecan ti kalinteganna ken ti naranggas a tarigagay ti nangiyanud kencuana, ita ditoy, ita sadiay. Ti kinapudno maaddaan laeng iti bassit nga inpluensia kencuana, ta adda iti nataoan a galad, no naisina iti Pagtaudan ti kinapudno, agtultuloyen ti isusuppiatna iti pagayatan ken dalan ti Dios. Ti bagi, panunot ken kababalin ket adda aminen iti babaen ti kinadursok. Naperdi ti kinamanagayat, ken nadadaelen ti tunggal laing a naitalec iti tao para iti nainsiriban a pannakapasayaat. Ti tao natay kadagiti salungasing ken basol. Agtignay ti panagduyos, ti nasged a rikna ti mangtengngel ket dagiti ramanna addan a nailuyos iti bileg a saanna nga ammo. Saoenna ti wayawaya, wayawaya nga agtignay, bayat nga adda isuna ti kaay-ayan a pannakaadipen." - RH, Feb. 17, 1801. ti pangusigna, narabngis b. Ilawawag no kasano a maliklikan ti panangparmec iti kabusor kadatayo. Santiago 4:7-10; Filipos 4:13. "Dagiti mangtontonton a Cristianoda ket kankanayon nga agkasapulan iti bileg iti ruar ken labes ti bagida. Kasapulanda ti agbantay nga agkararag, ken isaadda dagiti bagbagida iti panangaywan ti Dios di la ketdi ta parmeck en ida ti kabusor. Kasapulan a kumita ti Cristiano iti Dios, kas ti adipen iti amona, kas ti adipen a babai ti amona a babai, a kunkunana, "Apo, ania ti kayatmo nga aramidc?' (Aramid 9:6)." - Ibid. Viernes Setiembre 25 PERSONAL A PANGREPASO A BASBASAEN 1. Ania ti maadaltayo manipud kenni Maria? 2. Ania ti maadaltayo manipud iti kapadasan ni Samuel kas maysa nga ubing? 3. Kasano nga ipakitatayo nga agad-adaltayo iti pagadalan ni Cristo? 4. Kasano a makapagnatayo iti naarian a dana? 5. Kasano a denggentayo ti Dios ket maaddaan iti bilegNa iti biagtayo? 71
72